Teologer erkender, at de har problemer med formidling - Kristeligt Dagblad\nTeologer erkender, at de har problemer med formidling\nSvend Andersen, Peter Lodberg og Hans Raun Iversen er blandt de teologer, der er mest i medierne. Foto: Lars Aarø/Lars Kruse/Cæciliie Philipa Vibe Perdersen\nTalbaseret viden har skubbet teologer og humanister ud på sidelinjen. Forskningsledere på de teologiske uddannelser i Aarhus og København erkender, at formidlingsopgaven kan løftes bedre\nReligion fylder mere i samfundsdebatten end nogensinde. Men teologer og religionsforskere møder samtidig kritik for ikke at gøre sig gældende i medierne.\nSelvom formidling er et nøgleord på det moderne universitet, erkender professor, dr.theol. og leder af forskningsprogrammet ”Kristendom og teologi i kultur og samfund” ved teologi på Aarhus Universitet Eve-Marie Becker, at teologi og humaniora fylder for lidt i den offentlige debat.\n”Vi må erkende, at teologi og humaniora ikke spiller den rolle i samfundsdebatten, som vi fortjener. Det hænger sammen med, at politiske, økonomiske og juridiske perspektiver er blevet styrende i såvel dansk som europæisk offentlighed. Det betyder, at mange politiske beslutninger træffes med en meget kort horisont, hvor netop teologiens og den humanistiske forsknings evne til både at se langt tilbage og dermed også længere frem bliver forsømt,” siger Eve-Marie Becker\nBåde forskere og meningsdannere er enige om, at samtidens fokus på økonomi og evidens har skubbet åndsvidenskaber som de teologiske og de humanistiske ud på sidelinjen. Men spørgsmålet er om universiteterne også selv har et ansvar. Er der tilstrækkeligt fokus på formidling, når man planlægger de forskningstrategiske indsatser?\n”Forskning er og bliver hovedopgaven. Men det er klart, at deltagelse i den offentlige debat også betyder noget. Hvis man sammenligner med USA, så er nogle amerikanske forskere bedre rustet til at formidle deres forskning, dog med en tendens til sensation og simplifikation. Derfor er det i virkeligheden en opgave, som kræver tid og forberedelse. Jeg er imod, at universitetet skal opstille mål for formidling, men det er afgørende, at de forskere, som har evnerne, får mulighed for at tage del i debatten. Og så skal medierne også blive bedre til at udfordre og komme universiteterne i møde,” siger Eve-Marie Becker, som understreger, at en del af formålet med fagets forskningssatsninger også er at løfte formidlingsdelen.\nI København har det teologiske fakultet i sin strategi for 2012-2016 udpeget i alt 17 satsningsområder, som spænder fra ”Qumran-studier”, ”Tidlig kristendom”, ”Middelalderens kirkehistorie” til ”Etik og menneskesyn” og ”Luther, Grundtvig og moderne protestantisme”. Dertil kommer særlige forskningsinitiaver, som er finansieret af eksterne bevillinger. Et af dem er projektet ”What Money Can't Buy. The Dynamics between Market Orientation, Individualization, and Social Capital. The Case of the Danish National Church.”, som ledes af lektor i praktisk teologi Hans Raun Iversen. Han er blandt de teologiske forskere, som optræder hyppigst i medierne, men han erkender også, at teologien spiller en stadigt mindre rolle i samfundsdebatten.\n”Man kommer ikke udenom, at samfundets generelle sekularisering og bureaukratisering og økonomisering af både universiteter og debatten i det hele taget gør det vanskeligt for teologien at trænge igennem. Vi har simpelthen svært ved at slå de andre på regneark,” siger Hans Raun Iversen.\nHan nævner teologen og filosoffen K.E. Løgstrups bog ”Den etiske fordring” fra 1956, der i mange år var grundbog på alt fra seminarier til sygeplejeskoler, som et eksempel på en tid, hvor en akademisk og teologisk funderet argumentation endnu kunne gøre sig gældende bredt.\n”Men den bog kan ikke skrives i dag. Forskerne befinder sig i hver sin faglige boble, og den fælles diskurs, som skaber et samlende perspektiv på livsforståelse, er forsvundet. Men det skal naturligvis ikke afholde forskere i dag fra at nå så langt ud som muligt med deres forskning. Men det kræver, at man kommer ud over den snævre comfortzone og ikke bare holder sig til sit snævre speciale,” siger Hans Raun Iversen.\nNår teologi og humaniora er trængt i samfundsdebatten, hænger det også sammen med, at den intellektuelle tradition står svagt i Danmark sammenlignet med andre lande, påpeger Søren Schultz Jørgensen, der er ph.d-stipendiat på Syddansk Universitet og underviser på Dagbladet Informations Medieskole, hvor ph.d-stude- rende lærer at begå sig i mellem forskning og medier.\n”I Danmark savner man ofte den tradition, hvor forskeren eller videnskabsmanden ser det som sin pligt at deltage i debatten, og som står langt stærkere i lande som Tyskland og Frankrig. Men det moderne masseuniversitet har i den grad også forsømt at dyrke den type,” siger Søren Schultz Jørgensen.\nEt problem, som ikke bliver mindre i en tid, hvor evidens og talbaseret forskning er styrende for politik og samfundsdebatten i medierne.\n”Det er entydigt det samfundsøkonomiske perspektiv, som dominerer i dag. Tag bare debatten om integration over for velfærd. Det handler stort set kun om, hvor mange penge vi skal bruge på henholdsvis det ene eller det andet. Og medierne er med til at forstærke den tendens, fordi den talbaserede historie om, hvad der er sket siden i går eller sidste år, er sindssygt meget lettere at lave end den historie, der inddrager kvalitative og balancerede argumenter. Hvem laver i dag et timelangt program om, hvad eksempelvis kulturelle konflikter handler om i et større perspektiv?”, spørger Søren Schultz Jørgensen.\nTop 10 over teologiske forskere i medierne\nPeter Lodberg 72\nHans Raun Iversen 62\nSvend Andersen 59\nThomas Hoffmann 43\nCarsten Bach Nielsen 29\nNiels Henrik Gregersen 27\nPia Søltoft 20\nKasper Bro Larsen 15\nKirsten Busch Nielsen 15\nSøren Holst 14\nTeologerne er rangordnet efter, hvor mange resultater man får, hvis man søger deres navn i landsdækkende medier i perioden 1. januar 2015 - 31. december 2015. Dette antal står efter hvert navn.\nSamfundsvendt teologi, tak\nKritik: Universitetsteologien svigter den offentlige samtale\nDe teologer og kirkefolk sagde vi farvel til i 2015


Hansi Hinterseer må være skudt i roen, hvis han fyrer to så talentfulde korsangerinder, som dem man møder på Amagers Teater Play forud for en landsturné.\nForestillingen hedder MED HOVEDET I HIMLEN, og den genforener to korsangerinder, der begge nu har rundet de 50, men som stadig har let til sang og latter. Til glæde for publikum, der forkæles med en alsidig buket evergreens - fra Birthe Kjær og Monica Zetterlund til numre fra musicals som Little Shop of Horrors og La Cage Aux Folles.\nMellem de medrivende musikalske intermezzoer hører vi deres livskloge betragtninger om kærlighed og karriere, og vi erfarer, at ingen af dem er gået igennem tilværelsen uden modgang.\nEn yderst beskeden scenografi omkring et lille bord og et par stole er alt hvad Anne Karin Broberg og Susanne Breuning skal bruge for at funkle som de to ex-sangerinder. Teksten består ret beset ikke af lutter guldkorn, men den er heldigvis god nok, når disse forrygende furier trykker den af.\nGæve Anne Karin Broberg er ikke blot en storartet sangerinde, men får her lejlighed til at vise, at hun sagtens kan spille andet end revy. På samme måde afslører rappe Susanne Breuning, at hun ikke bare oser af musikalitet, men også kan fremstå direkte skræmmende, da hun i anden akt afslører, hvorfor hendes karakter kun bør drikke eet glas vin.\nIscenesætteren Louise Schouw har med andre ord fået sjældent sete sider frem hos begge de damer, men burde nok have ladet den dygtige pianist Thomas Pakula forblive bag klaveret. Stykkets tredje rolle virker nemlig underligt påklistret, og i grunden ganske unødvendig.\nDet ændrer dog ikke på, at MED HOVEDET I HIMLEN er en sprudlende cabaret-cocktail - uden procenter, men rig på vitaminer.


Arbejdsmarkedsdirektør til Arbejdsmarkedskontor Midt-Nord, Arbejdsmarkedskontor Midt-Nord | Ofir.dk\n330020834Phoenix-0a78558112019-05-09T00:00:00Arbejdsmarkedsdirektør til Arbejdsmarkedskontor Midt-NordEr du en dygtig og visionær leder? Og vil du være med til at sikre en effektiv implementering af beskæftigelsespolitiske reformer og initiativer i Midt- og Nordjylland? Så har vi en spændende stilling som arbejdsmarkedsdirektør.\n2019-06-06T00:51:53.900 Er du en dygtig og visionær leder? Og vil du være med til at sikre en effektiv implementering af beskæftigelsespolitiske reformer og initiativer i Midt- og Nordjylland? Så har vi en spændende stilling som arbejdsmarkedsdirektør. Vi arbejder for et sundt og dynamisk arbejdsmarked I Styrelsen for Arbejdsmarked og Rekruttering har vi ansvar for at skabe det bedst mulige grundlag for et sundt, dynamisk og effektivt arbejdsmarked, hvor flest mulige har job eller uddanner sig, og hvor virksomheder på alle niveauer har adgang til de medarbejdere de har brug for ufaglærte, faglærte, eller højt specialiserede vidensmedarbejdere. Arbejdsmarkedskontorerne er styrelsens regionale forankring, der i samarbejde med STARs øvrige kontorer skal understøtte, at politiske reformer implementeres bedst muligt i jobcentre, a-kasser m.fl. AMK Midt-Nord er et af tre regionale kontorer i Styrelsen for Arbejdsmarked og Rekruttering. Du kan læse mere om os på www.star.dk Ledelse i krydsfeltet mellem udvikling og drift Du bliver leder af Arbejdsmarkedskontor Midt-Nord, som har følgende hovedopgaver: målrettet implementering af beskæftigelsesindsatsen, herunder ved at sikre en udgående taskforceindsats, der skal understøtte kommuner med resultat- og eller indsatsudfordringer at sikre en sammenhængende virksomhedsservice med koordination af voksen- og efteruddannelsesindsats og sikre at kontorets indsatser med Jobservice Danmark og WorkinDenmark sættes i spil betjening af 3 regionale Arbejdsmarkedsråd (Vestjylland, Østjylland og Nordjylland) Du bliver leder for ca. 37 medarbejdere i Arbejdsmarkedskontor Midt-Nord og Work In Denmark West, heraf 2 teamchefer. Dine primære opgaver vil være, at: understøtte jobcentre med resultat- og eller indsatsudfordringer i et tillidsbaseret samarbejde fastholde det brede samarbejde med alle jobcentrene i Midt-Nord, herunder samarbejdet med de jobcentre, der gør det godt, og som kan være inspirationskommuner for andre samarbejde med arbejdsmarkedets parter bl.a. i og gennem de 3 arbejdsmarkedsråd samarbejde og etablere netværk med beskæftigelses-, uddannelses- og erhvervspolitiske aktører i Midtjylland og Nordjylland samarbejde og koordinere aktiviteter i kontoret med både øvrige arbejdsmarkedskontorer og øvrige kontorer i styrelsen varetage den daglige ledelse i kontoret, såvel fagligt som personalemæssigt, herunder sikre styring, prioritering, koordinering og opfølgning på opgaver og ressourcer i kontoret. Opgaverne løses i et tæt samspil på tværs af de 3 Arbejdsmarkedskontorer. Bliv vores nye kollega Vi forestiller os, at du: kan implementere politiske aftaler og reformer i et tillidsfuldt samarbejde med kommunerne i Midt-Nord har solid ledererfaring gerne fra en politisk ledet organisation er en anerkendende og motiverende leder, der forstår at skabe udvikling og resultater kan arbejde strategisk har analytisk sans og stærke kommunikative kompetencer kan holde overblikket og træffe gode beslutninger i komplekse situationer og under tidspres er god til at samarbejde på tværs såvel internt i styrelsen som med eksterne samarbejdspartnere og interessenter har en akademisk uddannelse gerne suppleret med en lederuddannelse. Vi finder løsninger sammen Som en del af Beskæftigelsesministeriet, er Styrelsen for Arbejdsmarked og Rekruttering med til at sætte rammerne for menneskers arbejdsliv, og vi er derfor forpligtet til at finde de bedste løsninger. Dem finder vi i fællesskab. Hos os er dørene åbne og barriererne små. Vi deler vores viden og giver hinanden med- og modspil, så ideerne skærpes, inden de bliver til fælles løsninger. Hos os kommer du til at arbejde sammen med fagligt dygtige og dedikerede kolleger i en hverdag med højt tempo og store udfordringer. Hver dag byder på nye problemstillinger, og du skal derfor være parat til at tage opgaver ind fra siden og sætte hele dit faglige register i spil. Til gengæld får du gode muligheder for at gøre en positiv forskel for menneskers arbejdsliv. Løn- og ansættelsesvilkår Stillingen er en fuldtidsstilling. Vi vil gerne have, at du starter den 1. august 2019 eller snarest herefter. Du ansættes på kontraktvilkår med aflønning i løngruppe 1 (lønramme 37) og ansættelse sker på åremål for en 5-årig periode. Der er mulighed for forhandling af kvalifikationstillæg. Ansættelse sker efter rammeaftale om kontraktansættelse af chefer i staten. Dit daglige arbejdssted er Arbejdsmarkedskontor Midt-Nord i Aalborg. Spørgsmål og ansøgning Fik du ikke svar på alle dine spørgsmål? Så er du velkommen til at kontakte vicedirektør Helle Rasmussen på tlf. 7221 7831. Har du spørgsmål til løn- og ansættelsesvilkår, er du velkommen til at kontakte HR-partner Susanne Foss Rasmussen i Beskæftigelsesministeriets HR på tlf. 3367 3810. Der indgår test i ansættelsesforløbet. Alle interesserede ansøgere uanset alder, køn, handicap, religion eller etnisk tilhørsforhold opfordres til at søge stillingen. Der er tale om et genopslag. Send din ansøgning, cv og eksamenspapirer elektronisk senest onsdag den 5. juni 2019. Vi forventer, at afholde 1. samtaler mandag den 17. juni 2019.11jobnet0a785581100000000000IDK_OFIR_02DKDanmark228DKK2019-06-05T00:00:000000https://candidate.hr-manager.net/ApplicationInit.aspx?cid=5001&ProjectId=122663&DepartmentId=6065&MediaId=338&SkipAdvertisement=true0EuropaDanmarkJyllandNordjyllandAalborg3523888Arbejdsmarkedskontor Midt-Nord11Nybrogade 16, 19000Aalborg72217831DKDanmark0DKDanmarkDKDanmark8Fuldtid47Tidsbegrænset757872JobNet4986770498677010009-05-20190https://dispatcher.ofir.dk/statistic/register?context=FeedEntrySearchedCount&feedId=dc2beb84&entryId=0a785581https://dispatcher.ofir.dk/statistic/register?context=FeedEntryDisplayCount&feedId=dc2beb84&entryId=0a785581https://dispatcher.ofir.dk/statistic/register?context=JobApplicationInitiatedCount&feedId=dc2beb84&entryId=0a785581&page=ShowJob&component=SendApplicationButtonhttps://dispatcher.ofir.dk/statistic/register?context=JobApplicationAppliedCount&feedId=dc2beb84&entryId=0a785581&page=EmailApplyForm&component=SendApplicationButton1Dansk3Læse/ tale241915Kontorchef6Ledelse361746068noreply@ofir.comDKDanmarkDKDanmark330042882Administrationschef til Nordjyllands Historiske MuseumRobot Administrationschef til Nordjyllands Historiske Museum Nordjyllands Historiske Museum søger en administrationschef, der kan bidrage til museets fortsatte udvikling. Det overordnede ansvar er ledelsen af museets administration, økonomi, HR, IT og i samarbejde med museets ledergruppe at bidraget til den strategiske og organisatoriske udvikling. Administrationen har seks ansatte, hvoraf flere er flexjobbere. Stillingen er en stabsfunktion direkte under museumsdirektøren. Administrationen har til huse på Aalborg Historiske Museum, Algade 48, Aalborg. Ansvarsområde Du er medlem af og referent for ledergruppen samt sekretær for museets direktør. Du er leder af og fordeler arbejdet i sekretariatet samt udarbejder arbejdsplaner for de ansatte her. Du har personaleansvar over for de ansatte i sekretariatet. Du har ansvaret for udarbejdelse af museets budgetter og opfølgning heraf, derfor har du stærke regnskabsmæssige kompetencer. Du kan anvende og rådgive andre i brugen af økonomisystemet Prisme. Du har ansvaret for museets IT-og telefoni, hvilket løses i samarbejde med Aalborg Kommune. Arbejdet omfatter også ansvaret for opsætning, vedligehold af programmer samt installation af pc er for alle afdelinger, samt guidning i brugen af diverse programmer under Office-pakken. Du har desuden ansvaret for museets forsikringer og persondatapolitik. Øvrige opgaver omfatter blandt andet arbejdet med det administrative arkiv, og praktisk hjælp ved afvikling af møder. Desuden varetager du kontakten til de mange foreninger, der er knyttet til museet. Som medarbejder på Nordjyllands Historiske Museum er du del af en arbejdsplads med mange varierede opgaver. Kvalifikationer Vi forventer, at du - Er økonomiuddannet med nogle års ledererfaring. - Har arbejdet med HR, personalejura og overenskomster. - Har arbejdet med personalerelaterede opgaver. - Har gennemslagskraft og er klar til at tage ansvar. - Er servicemindet og udadvendt. - Kan arbejde med IT på udvidet brugerniveau. - Er en god kollega med respekt for andre. - Kan begå dig på engelsk og tysk. Det er nødvendigt, at du har kørekort, da museets afdelinger geografisk ligger spredt over flere kommuner. Vi tilbyder - En spændende og udfordrende stilling med mulighed for at påvirke museets fortsatte udvikling. - En alsidig og kreativ arbejdsplads, hvor vi er engagerede i og har en holdning til det, vi laver. - En arbejdsplads, hvor ikke to arbejdsdage er ens. - Mulighed for, at du kan udvikle dig fagligt og personligt. Løn- og ansættelsesvilkår Stillingen er normeret til 37 timer ugentligt. Løn- og ansættelsesvilkår efter gældende overenskomst med relevant fagforening. Stillingen ønskes besat hurtigst muligt. Ansøgning Skriftlig ansøgning inklusive relevante bilag sendes på mail senest torsdag den 27. juni 2019 kl. 12.00 til historiskmuseum@aalborg.dk. Skriv administrationschef i mailens emnefelt. Ved indsendelse af din ansøgning afgiver du dit samtykke til, at vi behandler dine oplysninger inden for rammerne af persondataloven. Vi beder om oplysninger som eksempelvis e-mail, adresse, køn, fødselsdag og telefonnummer. Nordjyllands Historiske Museum respekterer dit privatliv, og din ansøgning vil derfor blive slettet eller makuleret efter relevant behandling. Har du ikke hørt andet efter uge 27, så er stillingen besat til anden side og dine oplysninger slettet. Ansættelsessamtaler forventes afholdt i uge 27. Yderligere oplysninger fås hos museumsdirektør Lars Chr. Nørbach tlf. 25 19 74 13. Om Nordjyllands Historiske Museum Nordjyllands Historiske Museum er et statsanerkendt kulturhistorisk museum, hvis ansvarsområde dækker Aalborg, Rebild, Jammerbugt og Mariagerfjord Kommuner. Museet har desuden ansvaret for tilsynet med fredede fortidsminder i Himmerland og Vendsyssel. På Nordjyllands Historiske Museum arbejder ca. 60 ansatte med forskning, indsamling, dokumentation, bevaring og formidling af lokal- og kulturhistorie i Aalborg, Mariagerfjord, Rebild og Jammerbugt Kommuner. På 14 udstillingssteder præsenterer vi dig for Nærværende Historie . www.nordmus.dk\nNordjyllands Historiske Museum/Ålborg Historiske MuseumAalborg2019-06-13T00:00:002019-06-27T00:00:00da-DK


Perfekte brunede kartofler - Opskrift på brunede kartofler\nAf Dianna Dato 20/12/2021\nOpskrift på de bedste brunede kartofler\nBrunede kartofler smager fantastisk, og det er simpelthen et must på ethvert julebord. Brunede kartofler hører dog ikke kun julen til, det er også virkelig lækkert at servere til f.eks. kogt hamburgerryg og glaseret skinke sammen med enten stuvet spinat eller grønlangkål, – rigtig efterårs klassikere.\nDisse brunede kartofler er lavet på små kogte kartofler der efterfølgende er blevet pillet og så brunet, – det giver et langt bedre resultat end dem man køber på glas, selvom de også fungerer fint hvis det skal gå hurtigt. Er tiden til det, så prøve med friskpillede kartofler, – det er tiden værd.\nBruger du kartofler fra glas, skal du med disse også sørge for at kartoflerne er helt tørre, – og ikke kommer direkte fra køleskabet (hvis de er drænet på forhånd). Nogle kartofler fra glas kan være porøse, så vær forsigtig når de hældes på panden.\nsmå kartofler, eller glaskartofler\n▢ 85 g\n▢ 85 g smør, skåret i mindre tern\n▢ 2 spsk vand - kan undlades\nVask kartoflerne rene for evt. jordrester og hæld dem i en gryde med kold vand tilsat salt.\nBring kartoflerne i kog og skru derefter ned til middel varme så de ikke bulder koger, - og lad dem koge under låg i 5 min.\nSluk for varmen og lad dem nu trække færdigt i kogevandet i ca. 12-15 min, alt efter størrelse, stik en kødnål i undervejs så de ikke bliver over tilberedt, og tag evt. en op og skær over, og tjek at de er gennemkogte men stadig faste og med bid.\nHæld vandet fra og lad dem køle let af inden de pilles.\nPil kartoflerne og fordel dem i f.eks. et ovnfast fad og stil dem på køl så de bliver kolde og tørre inden de skal brunes.\nTag du ud af køleskabet ca. 20 minutter før de skal brunes, så de får lidt temperatur.\nFordel sukker på en pande og lad det smelte ved middel varme (5-6 ud af 9 på mit komfur), - lad det smelte uden at røre i det. Smelter det ujævnt kan du lige vippe panden lidt rundt så sukkeres fordeles bedre.\nTilsæt smørret og evt. 1 spsk vand, og lad det bruse op. Sving panden rundt så massen samler sig og stil den tilbage på blusset, stadig ved middel varme. Når smør og sukker har samlet sig til en karamelmasse tilsættes kartoflerne.\nLad kartoflerne brune i ca. 15 min og vend dem et par gange undervejs, kun ved at vippe med panden. Undgå så vidt muligt at bruge paletter mv. Tilsæt en sidste spsk vand hvis kartoflerne er ved at blive tørre, ellers undlades dette.\nPerfekte brunede kartofler – Opskrift på brunede kartofler\nBrunede kartofler Jul Julen Kartofler\nPingback: Flæskesteg serveret med grønkålssalat – Gourministeriet


En dannelsesrejse. Bogen er en del af en trilogi, der er med til at forankre tesen, at friluftslivet udspringer af samisk urfolkskundskab og er opbygget i en socialpædagogisk diskurs, der bygger... Læs mere.\nE-handel skal være sikkert for brugerne. Vi vil derfor aldrig kompromittere sikkerheden. Vores løsning for Internetbetaling er godkendt af NETS, hvilket fungerer som din garanti for sikkerheden bag din Internetbetaling. Derfor er køb og betaling hos Gucca.dk altid 100% sikkert.\nVi yder altid 30 dages returret, og det er uagtet hvilket produkt, du har købt hos Gucca. Kort sagt er det ensbetydende med, at hvis du af forskellige grunde ikke måtte ønske at beholde varen, kan du returnere din vare til os uden dårlig samvittighed, og herefter sørger vi for, at dine penge bliver refunderet. Inden du sender din vare tilbage, så har du altid den mulighed at tage kontakt til os, såfremt du er i tvivl eller har spørgsmål.\nVi ønsker ikke at lade dig vente for længe på dit produkt, og vi har derfor fokus på at sikre levering på kortest mulig tid. Du har din vare i hænderne indenfor 1-2 hverdage, hvis vi har den på lager. Lagerstatus fremgår altid tydeligt i shoppen ud for hver vare. Vi er klar ved telefonen og på e-mail, hvis du er i tvivl om lagerstatus og leveringstiden.\nI vores shop har du mulighed for at vælge blandt flere forskellige betalingsmetoder. Du skal selvfølgelig benytte den betalingsform, der passer lige til dig. Lige meget hvilken metode du vælger, kan du sikkert og trygt handle hos os. I vores FAQ får du en oversigt over alle vores betalingsmuligheder. Når du vælger at betale med betalingskort, hæver vi først pengene, når vi afsender din vare.\nStøder du på problemer, eller har du spørgsmål i forbindelse med dit besøg på Gucca.dk, er du naturligvis altid velkommen til at skrive eller ringe til os. På hverdage imellem 10-15 sidder vi klar ved telefonerne og på e-mail, og vi sidder altid parat til at give dig kompetent hjælp med smil på læben og godt humør.\nKøber du hos os, har du altid mulighed for at tracke forsendelsen, fra den sendes fra vores adresse, og til den er dig i hænde. Du kan få adgang til din egen ordreside, så snart købet er færdiggjort. På din personlige ordreside kan du se, hvornår dine varer er blevet afsendt. Du vil også modtage en e-mail i det øjeblik, vi sender dine produkter.\nTese, Friluftsliv, Samisk, Urfolkskundksab, Socialpædagogik, Diskurs, Vejleder, Uddannelse, Friluftsliv, Undervisning, Idehistorie, Profylakse, Kulturhistorie, Målgruppe, Kundskab, Friluftsliv, Bøger, Bog


Tapet Da. Triplet Top 40 03980-30 til din bolig\nTapet Da. Triplet Top 40 03980-30 er ret populær blandt alle vores varer i onlineshoppen i vores gruppe af varer TAPET > DAHL`S TAPETER. Du får oven i købet lovpligtige 14 dages returret som er en fin sikkerhed for dig, hvis du nu fortryder dig køb af din vare. Vidste du at størstedelen af dem der handler online køber Tapet Da. Triplet Top 40 03980-30 i den kendte webshop BNFarver.dk, der har forstået at dække hele Danmark med de helt rigtige varer. Der er mange varer i shoppen og i det store udvalg finder mange det de leder efter, som jo fx kan være produktet er på siden. Når du handler online er priserne bedre- fordi webshoppen ikke har udgifter til en fysisk butik.\nTapet Da. Triplet Top 40 03980-30 købes online\nAlle de tilfælde, hvor online webshops frister dig til at købe varer, får du andre fordele, som ikke nødvendigvis findes i fysiske butikker. Alle danske webshops skal jævnfør loven give 14 dages returret. når produkterne er købt online, der findes også shops, der er endnu bedre og giver mere der kan forlænge din standard returret med både uger og måneder. Derudover har du et meget større udvalg, og det er let at gennemskue, hvilken pris og betingelser der er bedst, iblandt alle de shops der sælger det, du er ude efter. Og du kan faktisk sammenligne priser på alle tider af døgnet, så længe du er online. Du får også en anden stor fordel, når du shopper online, og det er du slipper for, at bære alle varerne fra butikkens hylder hele vejen gennem butikken og hjem til dig selv. Webshoppen sender din varer direkte til din adresse, hvis du ikke har valgt at få dem sendt hen til dit arbejde, så vælg det, der passer bedst til dig. Hvor mange gange har du stået i kø i en butik – det er slut nu, når du handler online så gå let og ubesværet direkte til kassen, når du er færdig med at handle, så behøver du ikke længere forudsige, hvilken kø der er hurtigst – vi gætter aldrig rigtigt alligevel.


Tværvidenskab i teori og praksis af Bent Greve m.fl.\nThyge Enevoldsen og Erling Jelsøe(red.)Vis flere\nUniversiteter og andre uddannelsesinstitutioner har en tendens til at opdele videnskaberne i adskilte størrelser som humaniora, naturvidenskab og samfundsvidenskab. Men i praksis oplever studerende og forskere ofte det problem, at virkeligheden ikke er opdelt. Derfor bliver det nødvendigt at bevæge sig på tværs af de videnskabelige skel.\nDenne bog giver dels et teoretisk indblik i tværvidenskab, dels en række eksempler på projekter, hvor man i praksis har bevæget sig på tværs af videnskaberne. Bogen viser, at tværvidenskab er en gavnlig tilgang i mange sammenhænge. Samtidig sætter den fokus på det forhold, at tværvidenskaben selv ofte fanges af ét enkelt paradigme - samfundsvidenskabernes idé om tværvidenskab er f.eks. meget forskellig fra naturvidenskabernes ide om samme. Så den tværvidenskabelig forsker og studerende står over en væsentlig opgave med at bygge bro og udnytte det bedste fra enkeltvidenskaberne i forsøget på at indfange virkeligheden på den bedst mulige måde.


Kom selv hjem, Manu og Anna Mee | Information\nI et indlæg i Information opfordrer Anna Mee Allerslev og Manu Sareen (R) SF til at komme 'hjem' til de Radikale i integrationsspørgsmålet (19. august).\nPræmissen for kommentaren er, at der kun er to veje i dansk integrations- og udlændingepolitik; Radikale Venstres eller Dansk Folkepartis. Er man ikke enig med de Radikale på alle områder, ligger man nærmest i ske med DF.\nMen sagen er, at det er Radikale Venstre, der har forladt en pragmatisk tilgang til politik på integrationsområdet. De deler verden op i samme form for sort-hvide verdensbillede, som de selv kritiserer Dansk Folkeparti for. Væk er den tidligere radikale grundholdning, at har vi ikke 90 mandater til vores politik, må vi gå på kompromis og få så mange resultater som muligt.\nI en periode, hvor SF har flyttet sig til netop denne pragmatiske position, har de Radikale forladt den.\nSiden Socialdemokraterne og SF's kompromis Plads til alle der vil har medlemmer af Radikale Venstre forsøgt at fortælle en historie om SF, som var vi det nye Dansk Folkeparti. Særligt fastholdelsen af 24-års-regel og tilknytningskravet får dem til at anklage S og SF for at kopiere VKO's integrations- og udlændingepolitik.\nTil denne myte hører den lige så mytologiske forestilling, at Radikale Venstre er et parti, der altid har stået samme sted i integrations- og udlændingepolitikken, og som blankt afviser at gå på kompromis med VKO's tiltag.\nFakta viser, at ingen af fortællingerne holder.\nFor det første: I kompromiset med S måtte SF give sin støtte til fastholdelse af 24-års-reglen til gengæld for at få en række afgørende integrationstiltag igennem.\nResultatet er en politisk aftale, hvor Radikale Venstre bør kunne støtte langt størstedelen af tiltagene såsom værdig behandling af asylansøgere, opholdstilladelse til handlede kvinder, uddannelse til alle og indsats mod diskrimination på arbejdsmarkedet.\nDet handler om at forvandle Danmark til et sted, hvor man føler sig velkommen, selv om man har en anden etnisk baggrund. Det handler om at løfte mennesker ud af fattigdom og gøre dem i stand til at tage vare på deres eget liv.\nI valgkampen 2007 viste Radikale Venstres formand, Margrethe Vestager, samme vilje til kompromis, da hun udtalte: »Vejen til regeringsdannelse er viljen til at finde nye, gode løsninger. Gamle regler står ikke i vejen for regeringsdannelse, heller ikke 24-års-reglen og tilknytningskravet«.\nSF har indtaget samme pragmatiske position som Margrethe Vestager. Vi må finde nye løsninger med de mulige flertal, vi har.\nFor det andet har de Radikale selv skiftet position et antal gange på integrationspolitikken.\nDa vi for to år siden vedtog repatrieringsloven, der bl.a. forhøjede støtten til repatriering med 100.000 kroner, sagde Marianne Jelved: »Det er et afskyeligt forslag, der skader Danmark, og som skader integrationen i Danmark. Det er en væmmelig tanke, at vi nu giver udlændinge penge for at rejse hjem og blive hjemme. Jeg tør næsten ikke sige det højt, men det er jo en form for etnisk udrensning.«\nHun glemte at nævne, at Radikale Venstre selv indførte repatrieringsloven sammen med Socialdemokraterne i 1999. Dengang sagde de Radikales ordfører: »Det er vores ønske, at dette lovforslag bliver vedtaget med et bredt flertal og dermed kan være med til at give mennesker en god ballast, når de begiver sig ud på en ny og meget stenet vej.«\nHun glemte også at nævne, at både Dansk Flygtningehjælp og UNHCR støttede den frivillige repatriering.\nFor det tredje har de radikale været med til sætte ordninger i verden, der direkte forringer integrationen, f.eks. kontanthjælpsloftet og indskrænkning af skolepraktik.\nYderligere var det de Radikale selv, der fandt på og i 1998 indførte starthjælpens forgænger, den såkaldte introduktionsydelse, der indebar, at ydelsen for en nytilkommen flygtning blev 2.000 kroner lavere om måneden end kontanthjælpen.\nJeg bringer ikke ovennævnte eksempler på banen, fordi jeg tror, de gavner integrationsdebatten i Danmark. Jeg gør det for at begrave den forestilling, at der kun er to positioner i dansk politik, og at SF skulle have forladt den sande (radikale) vej. Der er store områder, hvor vi har fælles mål og fælles politik. Og så er der steder, hvor vores veje skilles.\nBegge partier kæmper for vellykket integration, demokrati, ligestilling og religionsfrihed. Men de radikale bryder sig ikke om SF's markante opgør med reaktionære islamister, og de ser ikke samme behov for med al tydelighed at markere, at antidemokratisk ekstremisme ikke hører til i Danmark. Det er de i deres gode ret til. Men skal vi vinde valget, må vi anerkende, at politik kræver kompromiser, og stå sammen for at få en ny regering, der kan iværksætte alle de vigtige integrationstiltag, vi er enige om. Dét var tidligere de radikales pragmatiske og realpolitiske position, som vi i SF gerne vil invitere Anna Mee Allerslev, Manu Sareen og alle andre radikale til at vende tilbage til.\nIda AukenManu SareenMargrethe VestagerAnna Mee Allerslev\n29. august, 2011 - 04:12\nSFs hemmelige politik\nDet er unægteligt svært at overse, at der kan være et vist element af hykleri til stede i RVs indvandrings og integrationspolitik, med mindre de har fortrudt, hvad de var med til i Nyrupregeringen. Så langt må man give Ida Auken ret. Der er dog også den mulighed, at de fandt, at det var et nødvendigt kompromis for at holde sammen på regeringen, altså at det ikke lige var deres kop te, men det er selvfølgeligt vanskeligt at sige, når man lige har været med til at gennemført en lov, som faktisk strider mod ens overbevisning, selv om det ikke burde være sådan. Personligt finder jeg ikke repartieringsstøtte eller starthjælp mere tiltalende, fordi de er en del af et kompromis, men RV om det, hvis det var det, der var tale om. Jeg bestemmer jo selv, hvor jeg vil sætte mit kryds næste gang.\nI min ordbog er kompromis noget man finder frem til, når man først har delt sig efter anskuelser, og siden bliver nødt til at gøre noget andet for at få regeringen/samarbejdet til at fungere. Det er jo derfor, at kontraktpolitik ikke dur i alle sammenhænge. Hvis man altså stemmer på SF, så er det ikke sikkert, at man stemmer på det SF mener inderst inde, men altså kun på det, som de har kunnet kompromisse sig til med S bag lukkede døre. Betyder det, at SF ikke stoler så meget på sine vælgere, at de kan få lov til at stemme på det, der befinder sig inderst inde i de fleste SFere? Eventuelt for sidenhen at vise overbærenhed over for en vis udskridning i forskellige spørgsmål, når det viser sig, at kompromisser kan være nødvendige for at fastholde eller opnå et større gode.\nSå nu, ved jeg ikke hvad SF virkelig mener, men kun hvad de er blevet enige om med Socialdemokraterne. Det er vel til at leve med, men det virker unægteligt mere tillidsvækkende om SF og S slog sig sammen til et parti, så vi kunne få øje på uenighederne bag ved flertalsafgørelserne. Det er jo det man gør på kongresser, når man først har stemt imod de forslag, man ikke går ind for, og sidenhen stemmer for det samlede program, uanset at man ikke fik alle sine ønsker opfyldt. På mig virker det i hvert fald temmelig forvirrende, at SFs politik vedtages som et kompromis med socialdemokratiet. Der skulle da gerne være forskel på et regeringsgrundlag og de deltagende partiers egen politik, ellers kan det da, snart være ligegyldigt med flere partier. Hvis der er noget, jeg har misforstået, så må du, Ida Auken, meget gerne rette misforståelsen.\n29. august, 2011 - 15:06\nMen Niels-Holger, du kan da ikke afvise, at De Radikale som et segmentbevidst parti, der arbejder med fokusgrupper og andet moderne sælgergøgl, har haft en egeninteresse i at holde udlændingedebatten kørende på et uforsonligt niveau. Der var stemmer i lortet.\nDe grumme kendsgerninger er vel også, at jo højere til hest Jelved og Vestager satte sig, jo stærkere blev DF, V og K og jo værre fik mange flygtninge og indvandrere det her i landet.\nDen danske udlændingedebat har jo haft et meget lokalt særpræg, der godt kunne tyde på, at der har været andet og mere prosaiske ting end principper på spil, ikke?\nNår elefanterne slås tramper de græsset ned.\n29. august, 2011 - 15:33\nIda Auken må simpelthen befinde sig på det alleryderste retoriske overdrev, når hun kan finde på at kalde SFs knæfald for Dansk Folkepartis menneskesyn og udlændingepolitik for ” kompromissets kunst”.\nEn stemme på Ida Auken er en stemme på Dansk Folkepartis værdier.\nJeg vil gerne stemme på en politiker, der vil ophæve 24-års reglen, da jeg finder den diskriminerende og stødende for min forståelse af hvad et statsborgerskab skal indeholde.\nJeg er ikke glad for SF's "pragmatiske" linie, den er mig uforståelig og ikke til at skelne fra DF's.\nNår man er myndig (18 år) og i besiddelse af et dansk statsborgerskab, skal man ikke kunne nægtes nogen form for rettighed, herunder retten til at blive gift med hvem man ønsker og sammen bo i Danmark. Man skal som udgangspunkt selv kunne forsøge sin familie, eller sandsynliggøre at man gør sit bedste for det (ulykker kan jo ske)\nDet er tilsyneladende kun Radikale, liberal alliance og enhedslisten, der forstår dette.\n29. august, 2011 - 16:51\nLennart Kampmann kan du ikke forstå SF's linje eller vil du ikke forstå (acceptere) den? Der er for mig at se en forskel.\nEr det din holdning, at afskaffelsen af 24-årsreglen er så vigtig, at alle andre politiske hensyn må vige?\nJeg spørger, for jeg vil gerne forstå det rigtigt.\n29. august, 2011 - 17:51\nJeg er principielt imod 24-års reglen.\nJeg kan ikke rigtigt forstå at et venstrefløjsparti kan gå ind for den. Det uforståelige ligger i den menneskeopfattelse som 24 årsreglen må være baseret på.\nEr noget uklart herefter?\n29. august, 2011 - 19:39\nDet er fint nok, at SF har lært at indgå kompromisser og langsigtede aftaler. Jeg kan bare ikke forstå, at det skal være en hindring for at fortælle hvad partiet EGENTLIG mener. Hvis man som vælger ved, hvad der er partiernes politik, så bliver det nu engang lettere at acceptere kompromiserne. Lad være med at undervurdere vælgerne. Vi kan sagtens forstå, at der gives og tages i et kompromis, så hvorfor ikke bare være åben om det?\nNu skriver Ida Auken lige ud, at støtten til 24-års reglen var et led i et kompromis, hvor SF fik nogle andre ting igennem. Ok så - men det var bare ikke det SF sagde dengang.\n29. august, 2011 - 20:26\nTemmelig trættende endnu en gang at læse en folketingspolitiker, som ikke har det mindste begreb om de love, hun støtter.\n24-årsreglen har jo udelukkende forhindret danske statsborgere i at bo i deres eget land sammen med dem de elsker.\nDet er altså denne status quo SF død og pine vil kæmpe for at opretholde i en rød regering.\nIkke engang Dansk Folkepartis egne vælgere er interesserede i dette, så tillykke til SSF med at være rykket så langt til højre at de helt er faldet af brættet..\n29. august, 2011 - 20:51\nMht. 24 års-reglen så har Europarådets Menneskerettighedskommissær i 2007 anbefalet Danmark at nedsætte den til 21 eller under:\n"Minimum age requirement of 24 years of both spouses for their reunification in Denmark\n7. The Danish authorities have explained that the 24-year age requirement is meant to protect young adults from forced marriages since it is felt that the older a person is the greater the capacity of resistance.\n8. In 2004, the Commissioner pointed out the case law regarding Article 8 of the European Convention on Human Rights (ECHR) (right to family life and private life) and expressed the opinion that the restriction in place went beyond target in that it seriously limited the right of persons of marriageable age to marry and to found a family in Denmark, including many persons who are not parties to a forced or arranged marriage. Other initiatives, like those contained in the Government’s action plan against forced and arranged marriages, could bring very positive results as regards the aim pursued. The Commissioner asked for reconsideration of the age limit.\n10. On his side, the Commissioner reiterates his predecessor’s concern that the 24-year age limit bars too many truly consenting partners from enjoying the right to family life in Denmark and recommends that the Government put the age requirement for living together on Danish soil with a foreign partner more in line with the rules applying to Danish couples. He is not convinced of the general assumption that individuals from countries who need a residence permit to live in Denmark are less apt to judge on the well-foundedness of their intention to marry than Danes of the same age. He also wonders why, if a differential were to exist at all, it would be of six years7. He notes that the EU Directive of 22 September 2003 regarding family reunification allows for setting an age limit of 21 year8. The Commissioner recommends to reduce the minimum age requirement in Denmark to that limit, or below."\n29. august, 2011 - 20:57\nUndskyld det blev så langt.\nHer er det korrekte link :\nMemorandum to the Danish Government 2007\n29. august, 2011 - 21:36\nI dagens måling i megafon får Enhedslisten 6,4 procent af stemmerne svarende til hele 11 mandater, mens SF er raslet ned på 10.9 procent af stemmerne svarende til 19 mandater.\nHvis denne tendens fortsætter, er det lige før at Enhedslisten kan nå at blive større end SF, inden valgkampen er forbi.\nNoget kunne tyde på at vælgerne på venstrefløjen ikke er specielt imponerede over søvndalisternes udøvelse af "kompromissets kunst" og "pragmatisk tilgang til politik på integrationsområdet".\nSøvndalisterne har ganske enkelt sat SFs troværdighed over styr, og det kommer partiet til at betale en meget høj pris for - måske allerede i forbindelse med det nuværende folketingsvalg.\n29. august, 2011 - 23:25\nGrunden til det tætte samarbejde mellem S-SF ligger i at ved valgkampen i 2007 virkede oppositionen alt for fragmenteret. SF havde et kanont valg, men det til trods lykkedes det ikke at fremme hele venstrefløjen, og den røde blok stod aldrig som et reelt alternativ til VKO. S og SF's samarbejde var en erkendelse af dette for at skabe et alternativ til VKO, og for at vise vælgerne at der et stabilt alternativ..\nIøvrigt god artikel fra Ida, det har efterhånden været lidt af en klapjagt på SF og SF'ere fra enhedslisten og RV, hvor partiet skulle være lige så slem som DF, selvom det ingen gang har i verden. Selvfølgelig scorer de to partier selv stemmer på dette, men det gør ikke deres udsagn mere sandt. I stedet for at lade disse myter gå rundt kan man i stedet selv læse S-SF's politiske papir "Plads til alle, der vil".\nEndvidere står der også der omkring kompromisset om 24 års reglen på s. 4.\nEn nuanceret debat heromkring kunne til tider være rar.\n29. august, 2011 - 23:53\nS og SF vil fastholde 24 årsreglen og fortsætte tilknytningskravet som VKO indførte.\nDet er kun radikale, liberal alliance og enhedslisten der har en progressiv holdning, hvis man spørger mig.\n30. august, 2011 - 00:01\nDet er ærgeligt at det er sådan, og at vælgerne ikke kommer over fra den blå side af.\n30. august, 2011 - 00:06\nNej, det er ikke spor ærgerligt at SF rasler ned i meningmålingerne. Tværtimod.\nPolitkere og partier der løber fra deres egne værdier og idealer er ikke værd at samle på.\n30. august, 2011 - 01:58\nDet jeg mente var, at det er ærgeligt at de har gjort det, det havde været bedre at EL´s nye stemmer kom fra borgerlig fløj, så man kunne ha fået et rent rødt flertal.\n30. august, 2011 - 07:24\nJa, det ville være rart med et rødt flertal, men det sker jo yderst sjældent, at vælgerne sammensætter folketinget på den måde, så det er nok lidt meget at håbe på.\nDesuden ville det være et rædselsscenario for socialdemokraterne for så ville de være tvunget til at føre en rød politik, og det ville være dem inderligt imod.\nSocialdemokraterne vil allerhelst føre en småborgerlig socialliberal politik ”hen over midten”, som de kalder det.\nMed hensyn til SFs nedtur, så er det jo ganske interessant at se, hvordan partiet røg op I nærheden af 20 procent i meningsmålingerne dengang Villy Søvndal smed parties værdier og ideologi på møddingen og af den blå presse blev kåret som en nu messias i dansk politik.\nNu er glansen i den grad gået af ”Villy-efffekten” og partiet skal være mere end heldigt, hvis de skal få lige så mange stemmer som ved seneste valg.\nIda Auken har ret i, at de radikale gør et meget stort nummer ud af ikke at sige fra over for islamisk ekstremisme i Danmark. Når muligheden byder sig, vil de hellere snakke om konventioner og internationale forpligtelser i andre sammenhænge.\nMen som de radikales politik viser er der jo ingen tvivl om, at de selvfølgelig ikke støtter op om ghettoisering og alternative lovsystemer - fx gik de med i regeringens ghettoaftale.\nDesuden glemmer Ida Auken at nævne den sag, hvor SF for alvor solgte ud - pointsystemet. Hvem husker ikke Søvndals benærkning om, at det var kynisk at være imod pointsystemet som et isoleret politikområde - når nu SF havde en hostorisk mulighed for at komme i regering og ændre på andre politikområder (hvilket jo er den sande kynisme).\nSå jo, SF har rykket sig længere i udlændingedebatten, end man kunne forvente. Og ja, de radikale burde overveje at afstemme det de siger, med det de rent faktisk gør og mener på udlændingeområdet - bortset fra mht. pointsystemet.


På denne side kan du følge med i seneste nyt fra Danish Security Fair. Der vil løbende blive lavet pressemeddelelser og nyheder, der fortæller om nye spændende tiltag samt udstillere på messen.\nDen 26. august belyser SikkerhedsBranchen samspillet mellem private vagter og politiet på "Vagtens Dag", som afholdes i tilknytning til sikringsmessen i Fredericia.\nInteressen for sikringsmessen i Fredericia om tre måneder er så stor, at udstillingsområdet udvides med 25 procent.\nEfter en lang coronadvale er medarbejderne i MESSE C som galopheste i startboksen forud for åbningen, og det samme gælder tilsyneladende udstillerne. I al fald er interessen for at deltage meget stor i branchen, fortæller Charlotte Buus, projektleder i MESSE C.\n2021-udgaven af Danish Security Fair byder atter på de populære live-demonstrationer, hvor de største producenter sammen præsenterer det ypperste inden for videoovervågning og -analyse, og der er naturligvis også drone-demonstrationer lige udenfor døren.\nDanish Security Fair afholdes nu hvert andet år\nFremadrettet vil Danish Security Fair finde sted hvert 2. år. Det sker bl.a. for at give udstillerne bedre forudsætninger ved at ligge forskudt af lignende messer i hhv. Sverige og Tyskland.\nMedlemsmøde for Sikkerhedsudvalg\nDansk Erhvervs Sikkerhedsudvalg afholder møde og chefkonsulent Henrik Lundgaard Sedenmark kan opleves på messe-scenen.\nDen 25. august 2021 afvikler Dansk Erhvervs Sikkerhedsudvalg medlemsmøde i forbindelse med Danish Security Fair.\nDansk Erhvervs sikkerhedsudvalg består af eksempelvis sikkerhedschefer, direktører og risk managers fra Dansk Erhvervs medlemsvirksomheder. Udvalget bruges til at udveksle erfaringer inden for kriminalitet- og sikkerhedsområdet.\nDen 25. august kan de besøgende desuden høre et oplæg fra Chefkonsulent fra Dansk Erhverv, Henrik Lundgaard Sedenmark på messescenen.\nNyheder fra 2019:\nNy tågekanon med sportbart stof præsenteres på sikkerhedsmessen\nBanebrydende nyhed på Danish Security Fair blænder og mærker indbrudstyve på én gang. Blandt de mange spændende nye produkter og løsninger er PROTECT SmartWater Fog Cannon, som for første gang kombinerer sikkerhedståge og sporbart stof (ofte kaldet DNA-væske) i samme produkt.\nDet gør indbrud til en rigtig kedelig oplevelse for tyvene, fortæller Thomas Stig Thøisen, Nordic Sales Manager i PROTECT.\nDet kan være ødelæggende for en virksomhed, hvis den røde hane galer. Ud over den mulige risiko for medarbejdere og naboer kan en omfattende brand sætte en virksomhed så langt tilbage, at den måske aldrig overvinder det igen og må lukke.\nOmvendt er et overdimensioneret anlæg eller et system, der afføder mange falske alarmer, heller ikke hensigtsmæssigt\nSonne kigger i krystalkuglen\nGå ikke glip af chancen for at opleve eller genopleve tech-journalisten Nikolaj Sonne (kendt fra bl.a. DR-programmet So ein Ding) på Danish Security Fair.\nSidste år bjergtog han de besøgende fagfolk med sit inspirerende og tankevækkende indlæg om fremtidens teknologi – som i høj grad også vil omkalfatre sikringsbranchens muligheder og metoder.\nNæsten udsolgt på Danish Security Fair 2019\nOm tre uger åbner Danmarks største sikkerhedsmesse i Fredericia.\nHvordan griber en stor og international organisation som Arla sikkerhedsarbejdet an i en global kontekst? Hvordan sikrer man sine værdier og medarbejdere uden at over-investere i området?\nFagfolk kan opleve alle de nyeste løsninger inden for videoovervågning på sikringsmesse i Fredericia. Sidste år havde Danish Security Fair – sikringsbranchens nye fagmesse – premiere på det nyskabende koncept ”Video Shoot Event”, hvor de største producenter sammen lavede live-demonstrationer af det ypperste inden for videoovervågning og -analyse.\nFagfolk får mulighed for at opleve både Danske Beredskabers årsmøde i Odense og sikringsbranchens fagmesse i Fredericia.\nHomeland Security Conference afvikles i tilknytning til fagmessen Danish Security Fair i Fredericia. Det bliver i nye omgivelser, når den årlige Homeland Security Conference afvikles i slutningen af august med forventet 150-200 deltagere.\nDanish Seciruty Fair har vokseværk\nSikringsmessen i Fredericia må sandsynligvis udvide for at matche interessen.\nDen 28.-29. august går det løs med den anden udgave af fagmessen "Danish Security Fair" i Fredericia, og interessen for at udstille på sikringsmessen er stor.\nSikringsmessen i Fredericia var en succes og gentages næste år.


Forskere lægger bånd på sig selv efter dødstrusler – Ekstra Bladet\n20. sep. 2015 kl. 06:45\nForskere, der beskæftiger sig med højspændte og omstridte emner, er ikke længere trygge ved at udtale sig\nDanske forskere, der arbejder med emner som eksempelvis integration, etik og ekstremisme, bliver ofte udsat for trusler og chikane, når de ytrer sig offentligt på baggrund af deres forskning.\nDet fortæller godt 20 integrations-, ekstremisme-, etik- og klimaforskere, som Jyllands-Posten har talt med.\nTruslerne har fået flere af forskere til at begynde at udøve selvcensur i den offentlige debat.\nRikke Peters, ekstremismeforsker ved Aarhus Universitet, siger, at hun "censurerer" sig selv, hvis journalister ringer og spørger ind til specifikke grupper:\n- Jeg vil ikke komme med konkrete karakteristikker af bestemte højreekstreme grupper. Det kan jeg godt rent forskningsmæssigt, men jeg er angst for repressalier, hvis jeg udtaler mig konkret om en navngiven gruppe, siger hun til Jyllands-Posten.\nAf andre eksempler kan nævnes bioetiker Peter Sandøe, Københavns Universitet. Han fik truende e-mail om, at han skulle aflives, da han udtalte, at det var i orden at tage livet af giraffen Marius.\nUddannelses- og forskningsminister Esben Lunde Larsen (V) mener, at trusler mod forskere er et symptom på et generelt problem med den danske debatkultur.\nDet er op til den enkelte institution at beskytte forskerne, mener han.\n- Hvis institutionerne ønsker en højprofilering af deres medarbejdere og medarbejdernes synspunkter, har de selvfølgelig også en forpligtelse til at bistå de medarbejdere med det nødvendige beredskab, siger han til Jyllands-Posten.


Glædelig jul fra os alle. Nyt fra. i Stenløse. fra Anette & Jan. Redaktion: - Tiden læger alle sår - men den hjælper ikke mod rynker LÆS OM: - PDF\nGlædelig jul fra os alle. Nyt fra. i Stenløse. fra Anette & Jan. Redaktion: - Tiden læger alle sår - men den hjælper ikke mod rynker LÆS OM:\nDownload "Glædelig jul fra os alle. Nyt fra. i Stenløse. fra Anette & Jan. Redaktion: - Tiden læger alle sår - men den hjælper ikke mod rynker LÆS OM:"\n1 Vise ord fra redaktøren: - Den der bøjer sig, når han tager fejl, er klog! - Den der bøjer sig, når han har ret, er gift!. - Da jeg var ung, ville jeg ikke høre. Nu kan jeg ikke - Tiden læger alle sår - men den hjælper ikke mod rynker Når man fylder 60 år har man stort set lært alt - nu gælder det blot om at huske det. Fattigdom er arvelig - man får den fra sine børn Redaktion: Redaktør, layout, trykning osv.: Jan Kjærsgaard Andersen Facebook: Muse: Anette Vivian Andersen Facebook: Jan & Anette: Jan s arbejde: Hjemmeside: Snail-Mail: Dam Enge 3, 3660 Stenløse Telefon: Fastnet telefon: Jan s mobil: Glædelig jul fra os alle Nyt fra i Stenløse 10. årgang, 15. udgave December 2010 LÆS OM: Glædelig jul fra os alle fra Anette & Jan Stort udvidet jubilæumsnummer 10. årgang udgave\n2 Sidste uge i december 2009 Julefrokost Overdådig julefrokost i Frederikssund den 25. december hos Poul og Elly. Nytårsaften Som det er blevet tradition og for mere end 10. år i træk, afholdt vi nytårsaften hos Per og Lotte, sammen med Bjarne og Anne. Som altid en hyggelig aften - denne gang i Per og Lottes nye hus ved Emdrup Sø. Sidse, vort 2. barnebarn - Lars og Rikke s anden datter- så dagens lys på Hillerød Sygehus mandag den 28. december 2009 kl. 0:54. Sidse var 52 cm lang og vejede 3250 gram. Julegaver er ikke en ny tradition I Danmark begynder forældre, bedsteforældre og andre allerede om sommeren at fylde gaver op i skabe, på loftet, i kælderen og alle de andre steder, hvor familiens nysgerrige børn og børnebørn ikke kan finde dem. Vi er i gavehumør som aldrig før Traditionen med at give hinanden gaver i julen er imidlertid ikke ny, kan Nyt fra Jan og Anette konstatere. Lige siden middelalderen har børnene fået julegaver af deres forældre. Dengang i form af en lille portion julebag eller måske endda æbler og frugter, alt efter hvad man havde til rådighed. Siden hen blev gaverne mere avancerede, og det bedre borgerskab begyndte i 1700-tallet at give børnene legetøj. Gaverne blev uddelt fra en kurv, og var dengang ikke indpakket. Udover disse gaver og godter, har julen ikke været lig med større overraskelsesgaver indtil begyndelsen af 1800-tallet. Præsterne var nemlig imod, at man forkælede sine egne børn i julen. De mente, at det kun var det fattige Jesus-barn man skulle tilbede og samle sine tanker om. Juletræet dukkede op i Danmark i begyndelsen af 1800-tallet, men der skulle gå yderligere knap 100 år, før julegaverne blev pakket ind til overraskelsesgaver, som vi kender det i dag. Til at begynde med blev gaverne hængt på træet, inden de fandt deres plads under træet. Skikken at voksne giver hinanden gaver er også først blevet kendt over hele landet i forbindelse med borgerjulens udbredelse. Før 1800 og de steder på landet, hvor man i forrige århundrede endnu ikke fejrede julen på den nymodens maner, var den slags overraskelsesgaver mellem voksne utænkelige. Dengang som nu var det primært legetøj, der blev pakket ind til børnene, men op gennem 1800-tallet begynder børnene også at give de voksne gaver. som de enten selv har lavet, eller som de har købt for deres lommepenge. I løbet af de sidste år er de små, tit hjemmelavede, erkendtligheder eksploderet til den forbrugerjul, vi har i dag, hvor detailhandlen omsætter for millioner og atter millioner.\n3 KONGELIGE VALGSPROG Danske monarkers valgsprog er en mindst 500 år gammel tradition. De danske kongers tradition med valgsprog er en måde for monarken at udtrykke en eller flere værdier, som vedkommende ønsker skal præge landet. I tidligere tider optrådte kongens valgsprog ofte på mønterne, skrevet på latin Christian 1. Dyden viser vejen Hans - For loven og folket Christian 2. - Så var det beskikket Frederik 1. - Intet uden Gud Christian 3. - Ske Herrens vilje Frederik 2. - Mit håb er til Gud alene Christian 4. - Gudsfrygt styrker rigerne Frederik 3. - Herren er mit forsyn Christian 5. - Gudsfrygt og retfærdighed Frederik 4. - Herren er min hjælper Christian 6. - For Gud og folket Frederik 5. - Ved forsigtighed og bestandighed Christian 7. - Kærlighed til fædrelandet er min ære Frederik 6. - Gud og den retfærdige sag Christian 8. - Gud og fædrelandet Frederik 7. - Folkets kærlighed min styrke Christian 9. - Med Gud for ære og ret Frederik 8. - Herren være min hjælper Christian Min Gud, mit land min ære Frederik 9. - Med Gud for Danmark Margrethe 2. - Guds hjælp, folkets kærlighed, Danmarks styrke. Også andre end de kongelige har skabt sig et valgsprog f.eks.: Mærsk Mc-Kinney Møller - Ad de vanskeligt farbar veje mod stjernerne Brygger Carl Jacobsen- Lad os arbejde for fædrelandet Søhelten Niels Juel - Hverken ubesindig eller frygtsom. Atomfysikeren Niels Bohr - Modsætninger er komplementære Uffe Ellemann-Jensen - Aldrig spag, altid brændende Jan Kjærsgaard - Livet forkæler optimister 1. kvartal års jubilæum Nye Gulve Vores gode ven og frisør Ann, kunne holde sit 25 års forretningsjubilæum den 9. januar Vi lavede hendes logo for 25 år siden.. Tobias, vort 3. barnebarn - Peter og Marie s førstefødte - så dagens lys søndag den 7. marts 2010 på Herlev Sygehus. Efter en hård fødsel, som til sidst endte med kejsersnit kl. 03:20 om morgenen, kom knægten endelig tilsyne. Tobias var 54 cm lang og vejede 3244 gram Jan lagde nye gulve på i vore 4 værelser. Samtidig blev dørkarme og vægge malet.. Babyboom: Den 11/2 blev vores niece Tina, mor til tvillinger - to piger Zenia og Karoline Tobias den 11/3:\n4 27. marts 2010 Per Falkjær kikkede indenfor med sin familie og sit kamera. Det kom der en masse dejlige billeder ud af - bl.a. disse med vore børn, svigerbørn og børnebørn. SIDSE TILDE TOBIAS Per Falkjær fik også taget et familieportræt. Fra venstre mod højre: Birgitte, Per, Thereze, Axel, Birgit og Theo. Leverpostejens historie Stryhn s leverpostej er blevet et ikon for danskheden. Fransk, grovhakket, fedtfattig eller bacon. Vi er helt pjattede med leverpostej!. I over 60 år har Stryhn s været omdrejningspunktet i dansk gastronomi. Omkring år 1300 nedskrev munken Knud Jul fra Sorø en opskrift på hønsepostej, men skriver at man også kan benytte andet kød. I 1648 udgav fru Anna Weckerin en kogebog, som bl.a. indeholdt en opskrift på En god postej aff en kalfe lever. 200 år efter i 1847 åbnede franskmanden Francois Louis Beauvais et charcuteri i kælderen i Østergade 59 i København. Her solgte han blandt andet leverpostej, som var en meget dyr og eksklusiv spise. Få år efter i 1860 erne fremstillede og solgte flere og flere høkere i København leverpostej. Fra omkring år 1900 gik produktionen fra høker- og viktualieforretningerne til egentlige leverpostejsfabrikker. I årene op til Første Verdenskrig var den smørbare leverpostej for alvor blevet en vigtig del også af arbejderfamiliernes kost. I 1920 erne kom dyrlæge Sigurd Keilgaard hver aften forbi Oskar Davidsens restaurant på Åboulevarden i København. Han bestilte altid det samme: Rugbrød med fedt, leverpostej, sky og tykke skiver saltkød. Dette delikate smørrebrød blev opkaldt efter ham - dyrlægens natmad. Under krigen i 1941 opkøber Henry Stryhn leverpostej som han sælger videre. Leverancerne foregår på cykel. Handelsministeriet udsender en bekendgørelse om standardisering af leverpostej, så den indeholder mindst 20% lever. På grund af krigen var der nemlig meget andet i postejen. I 1950 erne kom aluminiumsfolien på markedet og bliver den foretrukne emballage for leverpostej. I 1956 flytter Henry Stryhn sin virksomhed til nye moderne produktionslokaler i Himmelev ved Roskilde. I 1966 blev den hidtige største milepæl indenfor leverpostej en realitet. Henry Stryhns hustru, Else Margrethe, udviklede den grovhakkede leverpostej. I 1992 blev leverpostej kåret som danskernes foretrukne pålæg af to forskellige undersøgelser.\n5 Frikadellens historie Ofte har I sikkert spekuleret på hvordan frikadellen fik sit navn og hvorfra den stammer. Nyt fra Jan og Anette har derfor undersøgt sagen grundigt og giver her den utilslørede sandhed om frikadellen. En af de mest danske retter, vi kender er frikadeller. Men frikadellen er ikke udelukkende en dansk ret. Mange lande har kødbollerne på menukortet. Köfte, kebab, cevapcici, kötbullar, polpetti eller frikadeller. Kær ret har mange navne. Frikadellen findes i utallige former over hele kloden, og dens historie går lang tid tilbage. Første gang historien nævner retten er omkring Jesu fødsel i en kogebog fra den romerske gourmet Apicius. I denne kogebog findes en del opskrifter hvor fars kommes i tarme og steges. Siden hen opstår retten i mauriske kogebøger fra Andalusien i sydspanien omkring år Her nævnes ordet Kebab for første gang som en betegnelse for stegt fars. Første gang en ret, der minder om frikadeller, nævnes i Danmark er omkring 1280, er det som beskrivelse af en fars af hønse- og svinekød, der formes og koges som boller. Selve ordet Fricadeller opstår første gang i Anna Elisabeth Wigants En høyfornemme Madames Kaagebog fra Retten består af hakket lammekød, som formes og koges. Det er først i 1837 at Madam Mangor nævner, at fricadeller rulles i stødt brød eller mel for derefter at blive stegt på panden. Ordet kom fra Italien, hvor man lavede en såkaldt fritella, som betyder noget der er stegt... En ting ligger dog fast: Frikadellen var fra begyndelsen ikke hvermandskost. Hakket kød var for det første ikke til at håndtere i en privat husholdning. Dels havde det en meget kort holdbarhed, dels tog det meget lang tid at hakke kød - i hvert fald før kødhakkemaskinen kom til og blev allemandseje. Det skete med industrialiseringen fra slutningen af 1800-tallet og hvor andelssvineslagterierne overtog markedet og fersk svinekød blev en dagligvare. Frikadellen er nu godkendt som en LOKAL EGNSRET af EU.. 2. kvartal 2010 Barnedåb påskelørdag Sebastian - Thomas og Pernilles søn døbes i Kildebrønde Kirke og bagefter var der frokost i Greve. Peter fyldte 30 år 2. påskedag Familien og vores 3 børnebørn, var samlet for at fejre fødselaren. I samme uge havde også Lars og Jan fødselsdag 28. april fyldte Jan s mor 80 år Grete er nu mor til 1, farmor til 2 og oldemor til 3 Vi var alle på besøg på Ingeborggården, hvor Grete bor. Rikke havde i dagens anledning bagt kage. På billedet til højre ses de 4 generationer Verdens ældste restaurant I maj måned arbejdede Jan i Madrid i en uge. Her mødte han Hans Ungermann og sammen besøgte de verdens ældste restaurant fra 1725 Botin, hvor de fik en af Jan s livretter - pattegris. Besøg fra USA den 11. juni Finn Esbensen, Anette s fætter, som hun ikke havde set de sidste 40 år, var inviteret til Danmark af Justistministeriet. Finn er professor i ungdomskriminalitet i USA. Han benyttede sit korte ophold i Danmark til at besøge os. Vi havde samlet hans kusiner Jette og Heidi, fætteren Sven samt Jytte og Magnus. Vi havde en rigtig hyggelig aften. Finn emigrerede til USA i 1957 som 6-årig, men talte stadig et næsten fejlfrit dansk. Sankt Hans Sædvanen tro holdt vi Sankt Hans aften - dog lidt forskudt - lørdag den 26. juni hos John og Susanne. Dagens højdepunkt: Fik at vide at Tine var gravid.\n6 Tobias døbes den 4. juli 2010 Tobias - Peter og Maries søn døbes i Ølstykke Kirke På billedet ses foruden præsten fra venstre: Lisa (Peters søster) Rikke, som var gudmor, Tobiasdagens hovedperson, Peter, Marie. Martin og Kamilla. Bagefter var der frokost hos os i Stenløse for godt 50 personer. Herunder lidt billeder fra dagen Julen 2010 i striber\n7 Grisens egen side Grise er opportunister, ligesom mennesker og rotter! Det vil sige, at de har en medfødt nysgerrighed og trang til at udforske deres omgivelser. Grise er sociale dyr, der i naturen lever i små flokke, bestående af omkring 4-6 søer og deres afkom. Søerne er ofte søstre. Ornerne fortrænges fra gruppen, når de bliver kønsmodne, hvorved indavl undgås. Unge orner lever i grupper, ældre orner alene. De har kun kontakt med sogrupperne i forbindelse med parring. Læs dette og meget mere på Sagt om grisen Grisehjernen er større end hundehjernen. Grisen er klogere end hunden. Det er kulturelle tilfældigheder, der afgør, at det er hunden, der ligger og hygger sig foran pejsen en lørdag aften, mens det er grisen, der ligger skiveskåret i plastik på køleskabets nederste hylde. Citat hjerneforsker, dr. med. Peter Lund Madsen Hvad siger grisen Danmark: England: Tyskland: Frankrig: Spanien: Rusland: Japan: Øf øf Oink oink Gruntz gruntz Groin groin Oinc oinc Hrgu hrgu Buu buu 3. kvartal 2010 Den 24. juni fejrede Hans Ungermann sin 60 års fødselsdag i nogle selskabs-lokaler i Rundforbi. En rigtig hyggelig fest, hvor tiden fløj af sted. Jans tidligere kollega, Lis, kikkede forbi den 10. juli sammen med sin mand Theo, samt Per og Birgit. Lis bor i Amsterdam. Selvom det var en af sommerens varmeste dage var der, til redaktørens store glæde, bestilt flæskesteg. I de 2 første uger af august havde vi lejet sommerhuse i hhv. Hals i Nordjylland og i Spodsbjerg på Langeland. Første uge sammen med Rikke s svigerforældre samt Rikke med familie. Ugen efter med Marie s svigerforældre samt Marie og Rikke med familier. På billedet ses Sidse og Rikke der ruscher sammen i Fårup Sommerland. Jan måtte afbryde ferien i begge uger, da vi skulle have býgget ny udestue - en process der tog meget mere tid end forudset. Vor gamle udestue fra 1985 var nedslidt. Den nye udestue er gennemisoleret og skulle kunne benyttes det meste af året. Den 19. september fyldte både Marie og hendes gamle skolekammerat Sandra, 30 år. Marie holdt sin fødselsdag for familien den 18., da Sandra havde inviteret os til brunch den 19. september. Efter en uges arbejde i Stockholm længtes Jan hjem i midten af september. Desværre var flyet forsinket, da det måtte vende om på vejen til Stockholm, idet kaptajnen havde fået en madforgiftning og de måtte finde en anden pilot. Pudsigt nok var der ingen der købte sandwichs og lignende på vejen hjem.\n8 4. kvartal 2010 Randi Hussman fyldte 60 år. Festen blev holdt på Øster Højst Kro i Sønderjylland lørdag den 30. oktober. Jan kom hjem fra en uge i Stockholm den 29. om aftenen og skulle videre til en uges arbejde i Zürich den 31. så det var et par hektiske uger. Vore gulvfliser i køkken, bryggers, spisestue, entre og trappe bar præg af tidens tand og Anette havde et udtalt ønske om at få gulvvarme samt lysere fliser magen til dem vi fik i udestuen. Dette arbejde foregik i de to uger hvor Jan var i Stockholm og Zürich og medens vi var Sønderjylland i weekenden. På arbejde i Stockholm sidste uge i oktober På arbejde i Zürich første uge i november F A M I L I E J U L - Hvorfor er Anette begyndt at gå til bodybuilding? - For at komme til at se yngre ud! - Har det så virket? - Ork, ja... Før lignede hun en 57-årig kvinde, nu ligner hun en 56- årig mand. Tilde: Mormor, sover englene? Anette: Nej englene sover aldrig Tilde: Hvad skal man så med himmelsenge? Andre begivenheder i 4Q: 20/11 - Fødselsdag hos Lisa 27/11 - Tilde til IBMs julefest 4/12 - Den store Kagebagedag 12/12 - Julespil hos Hedegård 18/12 - Jan s kammerater fra skoletiden (Søren, Hans og Per) og ægtefæller besøger os 23/12 - Lillejuledag hos Grete 24/12 - Juleaften i Stenløse 31/12 - Nytår hos Per & Lotte GLÆDELIG JUL OG GODT NYTÅR Jan s mor var blevet noget synsbesværet og man fandt ud af at der skyldes grå stær som blev opereret i oktober. Marie og Peter har sat deres hus til salg. Vil gerne købe et større hus i et-plan, og belært af Rikke s erfaring vil de gerne havde solgt først. Tilde og hendes lillesøster Sidse har kun én kælk. Rikke siger, at de skal deles om den. - Okay, siger Tilde, så tager jeg den ned af bakken og så kan Sidse tage den på vej op. Rikke, hvad laver din far? - alt det min mor siger. Kjærsgaard, har du en pensioneringsplan? - Ja, den er at gå på pension og få Anette til at tage et fuldtidsjob.\n9 Barbaras rabarberkage I en lille by boede engang en kvinde, som hed Barbara. Barbara var kendt i hele byen for sin rabarberkage. Da alle gerne ville have noget af Barbaras rabarberkage, begyndte man at kalde hende for Rabarberbarbara. Rabarberbarbara fandt ud af, at hun kunne tjene penge på at sælge sin rabarberkage. Derfor åbnede hun en bar: Rabarberbarbarabar! Der var naturligvis mange stamkunder på Rabarberbarbarabar. Side 9-Pigerne Årets side 9 piger er uden konkurrence Sidse og Tilde som begge bor i Frederikssund 9 Side Pigen Indsend et vellignende foto af dig selv. Så deltager du automatisk i konkurrencen om at blive årets side 9- pige i Nyt fra Jan og Anette.... Mærk konvolutten Side 9 Pigen og send den til adressen på bagsiden 3 barbarer kom så ofte på Rabarberbarbarabar for at spise Rabarberbarbaras rabarberkage, at de blev kendt som Rabarberbarbarabarbarbarerne. Rabarberbarbarabarbarbarerne havde store tykke skæg. Når Rabarberbarbarabarbarbarerne havde spist deres Rabarberbarbarabar rabarberkage plejede de at gå til barberen. Den eneste barber der kunne barbere Rabarberbarbarabarbarbarernes skæg blev naturligvis kaldt for Rabarberbarbarabarbarbarerbarber. Efter barberingen af Rabarberbarbarabarbarbarernes skæg gik Rabarberbarbarabarbarbarerbarberen sammen med Rabarberbarbarabarbarbarerne på Rabarberbarbarabar og spiste sammen med Rabarberbarbarabarbarbarerne noget af Rabarberbarbaras dejlige rabarberkage. Side 9-Drengen Da Nyt fra Jan og Anette ikke ønsker at diskriminere herre-siden har vi i år også en side 9 dreng. I år er valget faldet på Tobias Hedekjær fra Ølstykke. Redaktørens passion for slægtforskning er velkendt for de fleste. Side 9-drengen Tobias stammer - via sin farmor - i lige linie fra Jens Staverskov født ca Jens Staverskov var ridder med gods omkring Vejle. Slægtens våbenskjold er en rød kronhjort, som vi forventer snarest vil pryde Tobias hjem i Ølstykke, samt farmoderens i Rødovre. Farmoderen (Kirsten Hedegaard) har alle dage haft en passion for riddere og har endog en ridderfigur i entreen. Dette faktum, samt at hun har bosat sig i Rødovre, kan man nu meget bedre forstå.\n10 En lille julehistorie... Der var engang en perfekt mand og en perfekt kvinde, som mødtes, flirtede og giftede sig. Deres ægteskab var naturligvis perfekt. Lillejuleaften kørte det perfekte par i deres perfekte bil ad en øde vej. Det var frygteligt vejr, og vejen var meget glat. De så, at der var sket en ulykke og standsede naturligvis deres perfekte bil for at hjælpe. Det var julemanden, der var væltet med sin kane fyldt med gaver. Det perfekte par ønskede ikke, at tusinder af børn skulle undvære deres julegaver, så de tog julemanden med alle hans pakker ind i deres perfekte bil, så gaverne kunne blive delt ud til de ventende børn. Men det var jo et forfærdeligt vejr, og pludseligt kørte også det perfekte par galt i deres ellers perfekte bil. Kun én af de tre i bilen overlevede. Hvem? (Se løsningen herunder...) Den perfekte kvinde overlevede. Det siger jo sig selv, for hun var den eneste person i denne historie, der eksisterede i virkeligheden. Alle ved jo, at julemanden og den perfekte mand ikke eksisterer. Og nu må kvinderne ikke læse videre. Vittigheden er nu slut. Mændene må gerne læse videre... Altså: Hvis julemanden ikke eksisterer, og den perfekte mand heller ikke, så må kvinden jo have kørt bilen. Det forklarer ulykken. Og hvis du er kvinde, og du er ved at læse dette, så illustrerer det en anden af livets sandheder: Kvinder hører aldrig efter, hvad man siger! GOD JUL & GODT NYTÅR FLÆSKESTEG Stik imod de seneste 20 års advarsler viser ny amerikansk forskning, at tandsmør, fløde og flæskesteg ikke øger risikoen for hjerte-kar-sygdomme - men pas på kartofler og pasta. Dermed står et af de vigtigste kostråd om at begrænse indtaget af mættet fedt fra blandt andet mælkeprodukter, dyr og tropiske olier for fald. Det skriver Ingeniøren.dk En artikel i verdens førende ernæringstidsskrift, American Journal of Clinical Nutrition, fremgår det, at studier af i alt personer ikke kunne vise en sammenhæng mellem indtaget af mættet fedt og risikoen for at dø af blodpropper eller andre hjerte-karsygdomme. Aprilsnar - Obama får flæskesteg Dansk Folkeparti hævdede 1. april, at gruppeformanden Kristian Thulesen Dahl var inviteret til Washington af selveste præsident Barack Obama. Thulesen Dahl skulle vise, hvordan flæskesteg og rødkål kan fremme selv meget svære politiske forhandlinger. Svinekød godt for potensen Først på året lavede den kvindelige argentinske præsident et fremstød for svinekød. Hun sagde blandt andet, at svinekød er bedre end Viagra, og hun tilføjede, at hun selv er det levende bevis på dén påstand. - Jeg vidste ikke, at svinekød øgede lysten til sex. Det er langt mere tilfredsstillende at spise flæskesteg end at tage Viagra, sagde præsidenten i sin løsslupne tale, der fik masser af sendetid på både sydamerikansk radio og tv. Svineproducenternes talsmand Juan Luis Uccelli bakkede ikke overraskende sin præsident op ved at sige, at folk i lande som Danmark og Japan har et langt mere harmonisk sexliv end argentinerne, fordi vi spiser masser af svinekød. - I Osaka i Japan findes en landsby, hvor folk bliver over hundrede år, hvor man spiser en masse svinekød, og hvor man er meget seksuelt aktive, sagde talsmanden til sydamerikansk radio.\n11 Babyboom i familien CITATER Ordet Citat kommer af det latinske citare, som betyder at fremdrage Edel og Knuds børnebørn, Thomas, Tina, Rikke og Marie har inden for de seneste 3 år, fået ikke mindre end 7 børn tilsammen. Vi er sikre på, at Edel og Knud sidder og glæder sig i Deres himmel: Thomas & Pernille Johan 14/ Bastian 26/ Rikke & Lars Tilde 10/ Sidse 28/ Tina & Jacob Karoline 11/ Zenia 11/ Marie & Peter Tobias 7/ På dette billedes ses de 5 mindste. De to store Johan og Tilde havde for travlt til at sidde stille. Johan (Eva og) Bastian Tilde (og Anette) Karoline og Zenia (Peter og) Tobias Sidse Jeg foragter folk, der har hunde. De er kujoner,der ikke har mod til at bide folk selv. Citat: August Strindberg Den dag man ikke kan sparke en hund over et koncertflygel, er man gået for vidt med sin slankekur. Citat: Garfield Jeg holder meget af hunde - udstoppede. Citat: Garfield Himmerriget er efter nåde. Hvis det var efter fortjeneste, ville din hund komme ind og du ville blive ude. Citat: Marc Twain Hundevenner er en farlig race. Hvor hunden træder ind, synes fornuften at forlade hjemmet. Citat: Poul Henningsen I går var jeg en hund. I dag er jeg en hund. I morgen vil jeg sandsynligvis fortsat være en hund. Der er ringe håb for avancement. Citat: Nuser Snuden på en bulldog vender skråt bagud, så den kan trække vejret uden at give slip. Citat: Sir Winston Churchill Alfred E. Neuman er en fiktiv maskot for det amerikanske tegneserieblad MAD. Alfred er mester for disse udødelige citater: Vi lever i en verden, hvor lemonade bliver tilsat kunstige smagsstoffer og opvaskemidler rigtige citroner. Blod er tykkere en vand - men giver en elendig lemonade. Vi vælger mellem kun to personer til det amerikanske præsidentvalg, men over 50 til Miss America titlen. Lev hver dag som var det din sidste - en skønne dag får du jo ret. Folk med hoste skulle gå til læge, ikke i teater. Forstæder er der, hvor man fælder alle træerne for at opkalde vejene efter dem. Puberteten er den periode, hvor ens forældre er mest besværlige. Politikere fortæller kun sandheden når de kalder hinanden for løgnere. Det kræver mere hjerne at udfylde selvangivelsen end det gør at tjene pengene.\n12 Ny viden om kvinder Parkering Mænd er bedre til at parkere end kvinder, viser et forsøg fra Ruhr Universitet i Bochum. Mænd er ikke bare bedre, men også væsentligt hurtigere. Det er en sandhed vi mænd har vidst i årevis, men som kvinder ikke har villet erkende. Dr. Claudia Wolf fra Ruhr Universitetet i Bochum i Tyskland har i et forsøg med 65 mænd og kvinder undersøgt, hvordan hvert køn parkerer. Dr. Wolf havde valgt en Audi A6 som testbil, og både mændene og kvinderne blev bedt om at parkere på adskillige forskellige måder deriblandt også parallelparkering. Resultatet var (ikke overraskende), at mændene I gennemsnit parkerede 20 sekunder hurtigere end kvinderne, og tilmed også tættere på det afmærkede område. Dr. Wolf begrunder resultatet med, at mænd har en bedre rumlig forståelse end kvinder. Kvinder bliver federe af faste parforhold Mange har sikkert haft en mistanke, men nu er det bevist: Når kvinder kommer i fast parforhold, bliver de rundere om livet end deres singleveninder. Kilden til den nye viden er et stort australsk studie, der netop er offentliggjort i tidsskriftet The American Journal of Preventive Medicine kvinder har deltaget i undersøgelsen, der har fundet sted fra 1996 til Og konklusionen er ikke til at tage fejl af: Langt de fleste af kvinderne tog på i vægt. Men over den ti-årige periode var der forskel på de, der havde været i fast parforhold, og de, der havde levet singlelivet. Den gennemsnitlige vægtstigning for de kvinder, der ikke havde fået børn under forsøget, var 5,5 kilo for singlekvinderne - mens kvinder i fast parforhold havde lagt sig 7,5 kilo ud. Ifølge forskerne peger flere ting i retning af, at det øgede sociale liv, der som regel er forbundet med det at få en kæreste, er med til at give det øgede fedtlag på sidebenene Vores hjemmeside er opdelt i 6 områder, som vi kort vil gennemgå her. 1) Her finder du billeder af Jan og Anette s nærmeste familie. 2) Fars fede kogebog med de kendte danske retter, som morfar laver dem. 3) Gæstebogen, hvor du kan skrive en lille hilsen/julehilsen til os. 4) Billeder fra nogle af vores ferier i ind- og udland gennem årene 5) Her kan du genlæse et af de tidligere 14 numre af Nyt fra Jan & Anette. 6) Slægttræet med ca personer som familiemæssigt er relateret til os. For at få adgang til slægttræet skal der bruges et kodeord. Dette kodeord er: Jan Hjælp os med at holde slægtstræet opdateret. Har du kendskab til oplysninger, vi ikke har noteret eller billeder af personer, må du meget gerne sende en til: Hvis du er familiemæssigt relateret til os, er du meget velkommen til at sende din adresse til Redaktøren vil så sende en PDF fil tilbage med beskrivelse af dine aner, familie-oversigt, tidslinie og anetavle. Igen en gratis service fra Anette & Jan Såvel redaktøren som hans muse er nu på facebook, som er et socialt værktøj, der forbinder personer med venner og andre, som arbejder og lever omkring dem. Hvis du også vil være venner med os i dette forum, må du gerne sende os en invitation.\n13 Jul og rensdyr Storken kom til Tobias Da Marie og Peter kom hjem fra Herlev hospital med Tobias ventede der en lille overraskelse uden for deres hoveddør. Kamilla havde været forbi og placeret en stork udenfor døren. ELENDIG ARKITEKTUR Den skiderik skød min tante JOB EVALUERING GLÆDELIG JUL OG GLOBAL OPVARMNING Max og Sidse ankom med storken Dagen før Sidse kom til verden, fødte Kamilla, Marie s kontubernal fra efterskolen, en søn, som fik navnet Max. Samme dag - den 27. december kom en stork til Kamilla s forældres gård som ligger i Alsted mellem Sorø og Ringsted, så nu tror de ikke længere kun på nisser - nu tror de også på storken. Efter at være fløjet rundt om stuehuset et par gange fortsatte den ud på marken, hvor Kamilla s forældre holdt øje med den resten af dagen. Kamilla s forældre viser hvor storken landede. Er den hvide stork (Ciconia ciconia) ved at uddø i Danmark - og hvor skal børnene så komme fra? Storken er udbredt i det meste af Østeuropa. Der er også store bestande i Spanien og Portugal og enkelte steder i det øvrige Europa. Bestandene i Vesteuropa har dog været for stærkt nedadgående. I Danmark er der meget få ynglende par tilbage. I 2007 var der kun rapporter om et ynglepar, nemlig i Gundsølille ved Stenløse. Derudover var der et par i samme område, som dog ikke ynglede. Dette par så vi flere gange, når vi kørte på arbejde om morgenen, hvor de havde slået sig ned på lygtepælene ved Frederikssundsvejen. Storkeparret ved Gundsølille fik i øvrigt 3 unger på vingerne.\n14 Kjærsgaards nytårstale - Julen 2010 En nytårstale er en tale, der afholdes nytårsaften eller nytårsdag ofte og traditionelt af et kongeligt eller folkevalgt statsoverhoved. Som bekendt er jeg hverken kongelig eller folkevalgt, men vil alligevel igen give mit besyv med. Et helt splinternyt årti begyndte ved årets start, og så kunne man måske forvente en smule overraskende nyt i dette julekort. Men næh-nej, her ælter jeg videre i den samme sønderæltede dej, der blev slået op for ti år siden. Tak til alle læsere af dette julekort for året der er gået, vi glæder os til at begynde et nyt, og er vi er sikre på, vi nok skal få endnu et spændende år med masser af gode timer sammen med både børn og voksne. Vi kan nu snart se tilbage på 2010 og ikke mindst frem til et uberørt Et par begivenheder overskygger alt andet siden sidste julekort - nemlig Sidse og Tobias entre i familien. Vi har nu som bekendt 3 børnebørn, som hver især beriger vores tilværelse. Vi føler os rigtig meget priviligerede. Årets projekt var at rive vor 25 år gamle og udtjente udestue ned og bygge en ny. Vi ansøgte kommunen i marts og i oktober måned var den langt om længe færdig. Men vel - lad os kaste os ud i det det nye år med energi og optimisme. Glem ikke at livet forkæler optimister. Mange kærlige jule- og nytårshilsner fra Anette og Jan Julemanden tiltalt i Landsretten Julemanden, alias Nissen, alder ukendt samt uden fast adresse, er tiltalt på følgende punkter: * Ulovlig indtrængen i (næsten) alle danske hjem den 24. december hvert år * Har bedrevet næringsvirksomhed i form af legetøjsproduktion uden tilladelse; desuden undladt at betale smånisserne overenskomstmæssig løn og feriepenge, og undladt at betale moms og andre skatter, samt brudt den lovfæstede 37 timers arbejdsuge * Har opretholdt monopol i næringsvirksomheden og derved brudt konkurrencereglerne * Har undladt at indmelde sine flyvestrækninger til Luftfartstilsynet * Har undladt at udruste slæden med forskriftmæssig og påbudt sikkerhedssele og kørelys * Ulovlig slædekørsel, da hverken Vejvæsenet, Dansk Pilotforbund eller Luftfartstilsynet har godkendt slæden som transportmiddel * Har undladt at montere forskriftmæssig og påbudt nødbremse på rensdyrene * Har gennem utallige år undladt at indrapportere skattemæssige ekstragoder som gløgg, risengrød og pebernødderr * Har uden tilladelse konkurreret med Postvæsenet * Begrundet mistanke om narkotikamisbrug (jvf. Rudolfs røde næse) * Har parkeret uden for markeret P-zone, nemlig på hustage * Har illegalt opholdt sig i flere lande, inklusive Grønland, Finland og Canada * Har uden visum krydset grænsen mellem Canada og USA hvert år den 25. december


Livet i haven – erfaringer gennem 30 år | Vilde Bier I Danmark\nI England har en zoolog gennem 30 år studeret dyrelivet i sin egen have. Zoologen hedder Jennifer Owen, og hun har i perioden 1972-2001 hvert år fra april til oktober indsamlet og artsbestemt en masse insekter og dyr på sin bopæl. I alt fandt hun 2673 arter, hvilket er imponerende, men antageligt kunne hun have fundet mange flere, hvis hun havde haft mere tid og inddraget flere dyregrupper i sin undersøgelse.\nOwen sørgede for at skabe gode forhold for naturen i sin have. Hun plantede en bred vifte af blomstrende planter, så der altid var blomster i haven, planterne fik lov til at sætte frø, og de visne planter lod hun stå til hen på vinteren, så eventuelle beboere (insekterne) kunne fuldføre deres livscyklus. Beskæring og lugning gjorde hun ikke så meget ud af, og pesticider var bandlyst, for som hun sagde ” så ville hun gerne vide, hvem hun ellers delte sin have med.” Owen havde med få midler og en klog strategi skabt et paradis for naturen i sin have.\nSit vedholdende arbejde med at kortlægge insektlivet i sin have har Jennifer Owen beskrevet i bogen ”Wildlife of a Garden: A thirty-year Study”. Bogen er læst af Yoko L. Dupont, der er ekspert i vilde bier og til daglig seniorforsker ved Århus Universitet, Sektion for Plante- og Insektøkologi. Yoko L. Dupont har anmeldt bogen i bladet Praktisk Økologi (2/2017), og du kan læse artiklen ved at klikke her:\nLivet i haven – erfaringer gennem 30 år.\nForside af bogen “Wildlife of a garden: A Thirty-Year Study” af Jennifer Owen


Rejseguide til Discobugten - Få styr på rejsen til Discobugten her\nRejseguide til Discobugten\nIlulissat Julianehåb Nuuk Upernavik\nRejseguider » Grønland » Discobugten\nFlybilletter t/r - Fra 10.767,- -\nDiskobugten kan besøges året rundt. Om sommeren er der mulighed for at tage på vandretur i fjeldene. Om vinteren kan man godt pakket ind tage på tur med en hundeslæde. Områdets infrastruktur er bedst om sommeren.\nNår klokken er 12.00 i Danmark, er den 08.00 i Diskobugten.\nI området nord for Polarcirklen er den største attraktion hundeslædekørsel. Der arrangeres ture fra stort set alle byer og bygder i området. Der er også mulighed for at komme med en grønlandsk fangerfamilie til deres sommerboplads.\nDiskobugten er et rigtig godt sted at tage hen med et par gode vandrestøvler på fødderne og et telt på nakken. At overnatte under næsten åben himmel i den storslåede natur er fantastisk oplevelse. Bestil hotel i Discobugten her\nTransport mellem bygderne foregår med båd eller helikopter. Om sommeren er der daglige forbindelser mellem byer og bygder. Specielle forhold\nFind rejsen til Discobugten her


Minister i debat hos Vores Børn | Egmont\nMinister i debat hos Vores Børn\nBørneminister Manu Sareen (R) vil have frisindet tilbage fortalte han mandag aften til Vores Børns debatarrangement om børn og nøgenhed hos Egmont Publishing .\nEn ting er, at han både er børne- og ligestillingsminister, noget andet er, at han også er far til tre børn. Og den kasket var vigtig for Manu Sareen (R).\n”Det er kun naturligt at have nysgerrighed i forhold til det kropslige. Det er helt fint, at børn er nysgerrige på sig selv og andre. Det skal vi ikke gå ind som voksne og sygeliggøre,” sagde han.\nNetop sygeliggørelse og mistænkeliggørelse er ifølge ham netop dér, vi er på vej hen, og det begræder han. Udviklingen blev tydelig for Manu Sareen, da han forleden så ”Da Lotte blev usynlig” i fjernsynet, hvor storebroren bader Lotte.\n”Lotte står længe splitternøgen og bruser sig og kigger på sin navle. Og storebror står længe og kigger. Synet af Lotte gav mig et wake up-call i forhold til, hvor store ændring der er kommet i forhold til børn og deres forældre de sidste 25 år. Hvis Lotte blev lavet som en ny tv-serie, ville der lyde et ramaskrig,” sagde han med ønsket om mere frisind.\nRegler i daginstitutioner\nSom mandlig pædagog har han selv oplevet en mistænkeliggørelse af sine intentioner. Manu Sareen opfordrede til, at vi som samfund husker, at mænd også kan være omsorgspersoner, og stoppe med at give børn ”et asymmetrisk billede af, hvad mænd og kvinder er”.\n”Kropsforskrækkelse har en anden dimension, der er interessant. Vi har opbygget en massiv frygt for pædofili, og det er der en god grund til, for der er det mest forfærdelige, der kan ske. Det har fået konsekvenser i landets børnehaver og vuggestuer,” sagde han til mødet, hvor cirka 50 deltagere var mødt op.\nDebatten kom dernæst til især at handle om frygten for pædofili i institutionerne, der viser sig gennem regler. Hverken De Konservatives politiskes ordfører, Mai Mercado, børneminister Manu Sareen eller faglig sekretær i BUPL Mette Larsen mente, at man fra politisk hold skulle gå ind og bestemme, hvorvidt reglerne skulle afskaffes, men der var enighed om, at der er for meget fokus på overgreb i daginstitutionerne. Ifølge Kuno Sørensen, psykolog i Red Barnet, er det nemlig i hjemmet, de størstedelen af børn bliver krænket.\n”De fleste overgreb sker derhjemme og vi har helvedes svært ved at håndtere det. Det er et spøgelse, vi jagter, og som primært foregår inde i hovedet på den vokse. Det med at lege med dilleren er ikke det primære, det er, hvad der sker inde i hovedet. Men vi kan jo ikke åbne kraniet og se, hvilke tanker der er,” sagde han.\nEn anden måde, kropsforskrækkelsen viser sig på hos forældre, er, at de er blevet meget mere usikre. Mette Larsen fortalte, at forældre i langt højere grad end tidligere kommer til pædagogerne i vuggestuen eller børnehaven og spurgte om råd til emner, såsom hvor længe man skal amme.\n"Men det er jo noget, man selv skal bestemme som forælder. Vi får som pædagoger en større og støre rolle i at fortælle forældre, at de skal bruge deres sunde fornuft, så vi ikke som pædagoger bliver en institutionaliseret autoritet."\nMai Mercado mente, at familier måske skal begynde at spørge deres mødre og svigermødre mere til råds, for der er en viden i generationerne, der er ved at gå tabt. Det kunne Hanne Dam fra salen ikke genkendende til. Hun debatterer familiepolitik og kom med en opsang til de andre mødre til arrangementet:\n”Forældre mangler selvværd. Det er godt nok, dét I gør og føler. Hvorfor bliver vi ved med at tale om institutionerne, når vi ved, at det er derhjemme, problemet er?”


Middag på Restaurant Hjemve af Anne Tyler\nMiddag på Restaurant Hjemve er skrevet af den amerikanske forfatter Anne Tyler (f. 1941). Den udkom oprindeligt på dansk i 1983; oversat af Inge Rifbjerg. Romanen er en skildring fra det amerikanske... læs mere\nBeskrivelse af Middag på Restaurant Hjemve\nMiddag på Restaurant Hjemve er skrevet af den amerikanske forfatter Anne Tyler (f. 1941). Den udkom oprindeligt på dansk i 1983; oversat af Inge Rifbjerg.\nRomanen er en skildring fra det amerikanske midtvesten i mellemkrigstiden af en enlig mor, der i skuffelse og bitterhed forpester livet for sine tre børn.\nBoganmeldelser · Middag på Restaurant Hjemve


Sønderjysk Malerforretning I/S, Sønderborg, DK\n 41 61 61 01\n 24 87 80 60\nSønderjysk malerforretning tilbyder:\nSønderjysk Malerforretning udfører stort set al slags malerarbejde og anvender maling af høj kvalitet.\nLæs herunder hvad vi bl.a. udfører.\nKontakt os og lad os hjælpe dig med rådgivning omkring dit malerarbejde.\nSønderjysk Malerforretning tilbyder både vægmaling, maling af lofter og træ. Vi udfører stort set al slags malerarbejde og anvender maling af høj kvalitet. Vi er et nyere, men veletableret firma, der beskæftiger professionelle og faglærte medarbejdere. Vi har den fornødne erfaring til at gøre dit maler projekt vellykket, vi har prøvet det fleste opgaver før.\nVi er altid åbne for at informere, hjælpe og rådgive dig. Vi ser frem til at modtage dit opkald.\nSprøjtemaling anvendes som regel til døre, skuffer og låger. Dog ser man ofte også andre genstande som feks. møbler og facadedøre, som får en sprøjtemaling. Sprøjtemaling har den særlige kvalitet, at en given genstand, efter at være blevet sprøjtemalet, fremstår som ny, idet materialet får en glat overflade. Sprøjtemaling giver materialet en stærkere maling end den typisk ville få ved at blive malet med en regulær pensel. Sprøjtemaling gør også genstanden mere modstandsdygtig – også over for slitage.\nEr dit hus ikke sikret mod det omskiftelige danske vejr, ses det først og fremmest på dit hus struktur. Et ubeskyttet murværk inviterer til fugtskader i murværket og soklen. Og vil på sigt have konsekvenser for dit hus konstruktion. Et medtaget hus er blandt resultaterne af et ubeskyttet murværk. Den synlige slitage på dit hus vil få det til at virke gamnmelt og forsømt og sænke dets handelsværdi. Fugten i husets vægge, som også er en risici ved ikke at have facademalet sit murværk, kan på sigt også være sundhedsskadeligt for husets beboere. Skimmelsvamp er en nærliggende og alvorlig risiko.\nSom faglærte malere er det en dejlig opgave at tapetsere. Vi rådgiver også gerne om kvalitet, farver, mængder og mønstre, eller hvad der nu melder sig af spørgsmål når der skal nyt tapet på væggene.\nKarsten: 41 61 61 01\nMagnus: 24 87 80 60


Kom med til formidabelt konge-kokketræf i Nordhavn - Restaurant og café | AOK\nKom med til formidabelt konge-kokketræf i Nordhavn\nLørdag 10. feb. 2018, kl 18:00\nDer bliver lagt seriøst fra kaj i Nordhavn, når otte af landets gourmetkokke mødes til kokketræf.\nLad os ikke håbe, at det gamle ordsprog »for mange kokke fordærver maden« passer. For så er der en ren katastrofe under opsejling til det kommende kokketræf hos Restaurant Paustian i Nordhavn.\nNoget tyder dog i stedet på, at det bliver en aften, der kan få julelys i øjnene hos de fleste med et kendskab til dansk kokkekunst.\nKongen over kongerne, selveste Jens Peter Kolbeck fører an i et felt, der alle kan servere seriøs gourmet.\nKolbeck har tidligere været køkkenchef hos dronning Margrethe, inden han i i 1993 præsenterede dommerpanelet til VM for kokke, Bocuse d'Or for en ret med pighvar-ravioli og koldrøget kammusling i vanilje-sabayonne samt Millefeuille de tournedos med tre simple løg, hvilket rakte til en sølvmedalje.\nDerudover tæller line-uppet blandt andet Erik Kroun fra The Restaurant by Kroun på Kurhotel Skodsborg, Ander Strier, nytiltrådt assisterende køkkenchef på Michelin-restauranten Studio, Tommy 'Kondo' Sasaki, freelancende kamikaze-kok, Thomas Parry, som har blandt meget andet har været chefkonditor på hotel d`Angleterre og dessertkok på Restaurant The Fat Duck - samt ikke mindst Christoffer Brink, der som assistent også har hevet en Bocuse sølvmedalje hjem, og lige nu begejstrer med sin nye restaurant Frank.\nLæs også: Restaurant Frank serverer seriøs god gourmet til alt for få penge\nAlt i alt otte gode kokke som har fået fuldkommen frie rammer og råvarer til at præstere det bedste, de har lært, når de hver især serverer en ret.\nKokketræffet løber af stablen på Restaurant Paustian 10. februar, og det står i 1800 kr. for snacks, otte retter, matchende vinmenu fra sommelier Nana Wad fra Victoria Vine samt kaffe og sødt.\nHvornår: Lørdag 10. februar\nHvor meget: 1800 kr. for snacks, otte retter, vinmenu, kaffe og sødt\nHvordan: Book bord på info@restaurantpaustian.dk\nAf Rahmi27/01/18, 05:08\nAf Rahmi27/01/18, 05:07\nAf Rahmi27/01/18, 04:03\nAf Rahmi27/01/18, 04:02\nit;s so great and interesting\nthank you.. nice info\nAf Rahmi27/01/18, 04:00\nthe great article, OBAT HERNIA\nthanks for share its interesting\nAf Rahmi27/01/18, 03:59\nthe great article and useful OBAT HERNIA


Læsernes mund og øjne – Rødovre Lokal Nyt\n30. mar 2021, 12:15\nLæsernes mund og øjne\nMike Hjulmand er den del af Avartas nye strategi med mere åbenhed og kendskab til spillerne. Foto: Red.\nfodbold Avartas professionelle afdeling, Green Entertainment, fortsætter med at opruste administrativt.\nI kølvandet på direktør-udskiftningen, som forløb udramatisk, er der kommet tiltrængte kræfter omkring Avartas divisionshold.\nPå selve kontoret på Fjeldhammervej er Tine Balck, som er administrativt arbejdende og har timer på kontoret, kommet til.\nHoldlederne omkring truppen er med gamle kendinge af Avarta, nemlig Jørgen Tiedjen og Per Isgaard. Men der mangler en tredje person.\n”Vi mangler en, der sørger for tøjet, at det er vasket, lagt frem og andre småopgaver omkring truppen. Den person får et stærkt netværk og mange gode oplevelser i løn,” siger Hjulmand, der ikke er i familie med den danske landstræner trods samme efternavn.\nDet er to velkendte ansigter på Rødovre Lokal Nyt, Danny Andreasen, der skriver kampreferater og Mike Hjulmand, der skal være med til at promovere divisionsspillerne og trænerduoen, som direktør Marc Møller tidligere har udtalt er en vigtig del af en ny strategi.\nFor et år siden skrev Mike Hjulmand Avartas kampreferater til Rødovre Lokal Nyt, men nu er han kommet tættere på holdet.\n”Som presseansvarlig er jeg en del af det nye set-up, som en del af at vi skal udvikle vores ’brand’ og det er spillerne, så vi kommer til at gøre mere i åbenhed,” siger Avartas presseansvarlige.\nDykker ned i truppen\nCOVID-19 og de mange restriktioner giver ikke ligefrem sved på panden, når der er kampe, så der er plads til andre opgaver til Hjulmand.\n”Jeg har jo altid nydt at være i Avarta og følge 1. senior. Lige nu, synes jeg, det her hold er enormt spændende at følge, fordi der er så stort et udviklingspotentiale i holdet. Men mest vigtigt, føler jeg, at jeg kan bidrage med interviews, dykke ned i truppen og være læsernes øjne og mund.”\n”Min opgave er ikke så meget fokus på den kamp, der venter, men måske mere den situation som holdet står i. Jeg står blandt andet for ugens spillerprofil og vi videointerviews efter kampene,” siger Mike hjulmand.\nEr med på instagram\nAvarta har allerede løftet sig gevaldigt på de sociale medier.\n”Jeg tror, det er første gang, at startopstillingen opdateres inden kampen og det krydres med lidt ’live-opdatering’ på vores Facebook- samt Instagramside, som hedder Boldklubben Avarta. Det er første gang, at Avarta er så stærke på de sociale medier,” siger Mike Hjulmand. Han fortsætter:\n”Jeg er meget i Espelunden. Min uge starter med corona-test, sammen med holdet, hver mandag, Jeg overværer træningen mandag og torsdag, hvor jeg også foretager interviews som optakt til weekenden kamp,” siger Mike Hjulmand, der har DBUs B-licens og træner KBs U17 øst2. Desuden spiller han på Avartas serie 5 mandskab, der er et lukket hold.\nRødovre Mighty Bulls har været en inspiration for Avartas divisionshold til et succesrigt initiativ, som stort set alle andre divisionsklubber har kopieret. Støttebilletter\n”Man kan købe støttebilletter til hver kamp, som købes på boldbillet.dk. Det koster 31,25 kroner at købe en billet og vi solgte 147 støttebilletter til kampen mod Vanløse, selvom folk ikke kan komme ind på stadion. Det har enorm betydning for os, både økonomisk og mentalt, fordi vi mærker en form for opbakning,” fortæller Hjulmand.\nAvarta trækker lod om præmier blandt dem som køber støttebilletter.\n”Til kampen mod Vanløse var det et halstørklæde og et +abonnement til eb.dk på tre måneder, så man kan se Avartas kampe på deres streamingtjeneste. Fordi vi rundede 100 billetter, havde vi to lodtrækninger efter kampen mod Vanløse,” slutter Mike Hjulmand.\nAvarta spiller i Gladsaxe på torsdag ude mod AB, mens næste hjemmekamp er søndag den 11. april klokken 13, når Hillerød kommer på besøg.